Рассом Ван Гог ҳақидаги ҳақиқатлар юзага чиқди!\n1888 йил 23 декабрга ўтар кечаси Винсент Ван Гог Париждаги борделлардан бирига кириб, суйган қизига қулоғининг қонли парчасини узатди... Бу воқеа ақлдан озган рассом ҳақидаги энг машҳур ҳикояга айланди. Ван Гог буни атайин қилганми ёки ростдан ҳам ақлан заиф бўлганми? Саволга жавобни қуйидаги мақоладан қидириб кўрамиз, дейди “xabardor.uz”.\nРассом Ван Гог шахси ҳақида ҳақиқатга тўғри келмайдиган жуда кўп афсоналар юради. Унинг ҳаёти шоирона эди. У ўзига тўқ оилада туғилган, сифатли таълим олган ва уч тилда сўзлашишни билган. Отаси роҳиб бўлган. Уч нафар тоғаси эса санъат асарлари савдоси билан мунтазам шуғулланган.\nВан Гог ҳақидаги аксарият ривоятлар муаллифи германиялик санъат ихлосманди Юлиус Меер-Грефе бўлган. У рассомнинг суратларини кўрган заҳоти унинг бадиий қимматини яхши англаб, реклама қилиш кераклигини тушунтириб ўтган. Ўзининг ўткир қаламидан фойдаланиб Меер-Грефе рассомнинг коллексионерларга ёқадиган биографиясини тузиб чиққан.\nАслида, Ван Гог рассомликни анча кейин, 30 ёшга кириб бошлаган. Бироқ бу тасодиф ҳам, моʻжиза ҳам эмас, ўйлаб ташланган қадам эди. Роҳиблик фаолиятини ташлаган Винсент рассмоликка киришдан олдин етти йил давомида “Гоупил & Cие” бадиий-савдо фирмасида арт-дилер бўлиб ишлаган. Айни шу позитсиядан туриб Ван Гог ўзининг расмлардаги ҳаётини бошлаган. Ривоятлардан фарқли ўлароқ у осмондан тушган даҳо эмас, санъат тарихи ва назариясидан яхши хабардор, суратларни сотиш бўйича катта тажрибага эга одам бўлган. 27 ёшидан бошлаб у предметларни систематик ўрганиб, энг замонавий дарсликлардан фойдаланиб чизишни бошлаган. Маълум вақт оралиғида иккита бадиий академияда ҳам ўқиб чиққан.\n1886 йилда кичик укаси Теонинг маслаҳатига кўра, Винсент Парижга боради ва Фернан Кормон студиясига ўқишга киради. Парижда Тео уни Писсарро, Тулуз-Лотрек, Моне, Ренуар, Дега, Гоген каби юлдузлар билан таништиради. Айнан Тео акасини энди урфга кириб келаётган постимпрессионизм билан шуғулланишга ундайди.\nРассом Ван Гогнинг қашшоқлиги тўғрисидаги фикрлар ҳам юмшоқ қилиб айтганда, бўрттириш. 1884-йилнинг ўзидаёқ у укаси билан шартнома тузиб қўйган. Тайёр картина эвазига Тео уни холст, бўёқлар ва бошқа материаллар билан таъминлаб туриши ва ҳар ой 220 франк маош тўлаши керак эди. Винсентнинг тан олинмагани ва бор-йўғи биттагина картинаси сотилганига келсак, бу гап ҳам уйдирма. Чунки, Тео акаси учун мунтазам кўргазмалар уюштириб турган ва унинг картиналари яхшигина пулга сотилган.\nВан Гог қулоғини ўзи кесиб ташлаганми?\nМеер-Грефе тўқималарининг гултожи, албатта, ақлдан озган рассомнинг ўз қулоғини кесиб ташлагани ҳақидаги воқеа саналади. Аслида, эса рассом тушкунликдан фақат умри сўнггида азият чеккан. Шифокорлар унга абсент (70 фоиз спиртдан ташкил топган ичимлик)ни мунтазам ичиш оқибатида келиб чиққан ақлий бузилиш ташхисини қўйишди. Унда биографнинг тўқималари қаердан олинган?\n1888 йилда Ван Гог Франсия жанубига ўтиб, Пол Гогенни ўз шаҳри Арлда яшашга кўндиради. Ван Гогнинг беҳаловат руҳи Гогеннинг осойишта, барқарор феълини кўтара олмади. Дўстлар бир том остида яшай олишмади.\nБаҳс ва жанжаллар доимий тус ола бошлади. Икки ойдан сўнг эса Гоген кетишга аҳд қилади. Германиялик тарихчилар Ганс Кауфман ва Рита Вилдеганслар факт ҳамда политсия архивларини ўрганиб чиқиб, бу икки дўст орасида дуел бўлган, деган хулосага келишди. Отишма чоғида собиқ денгизчи ва жуда яхши қиличбоз бўлган Гоген Ван Гогнинг қулоғини яралаган. Тахминларга кўра, қонни тўхтатиб, бироз ўзларига келиб олган дўстлар бу ишни сир сақлашга қарор қилишган. Винсент эса дўстига зарар етказмаслик учун политсияга бу ишни ўзи қилганини айтади.\nКиритилди: 22:20 03.03.2020. Ўқилди: 2236 марта. Фикрлар сони: 0 та.


00:00 / 21.12.2007 | eski savollar | 1861\nАссалому алайкум шайх Ҳазратлари! Мен яна сизга савол билан мурожаат қилмоқчиман. Бунинг учун сиздан узр сўрайман. Мен чорсуда бир киши билан танишдим, у менга Фарғонада бир кишига (пир)га қўл берганини ва уни авлиё эканини, уни махфий хизматдагилар ҳам ҳисобларига олганини айтди. Шунинг учун саволимни қайта ёзяпман. Ҳа яна бир савол! Яланғоч одам қандай намоз ўқийди? Илтимос мени беодоблигим учун кечиринг! Ҳаммомда мажбур бўлиб қолса ҳаммомда ҳам ўқиб бўладими? Аллоҳ ҳаммамиздан рози бўлсин! Омин!\n- Ёзган мактубингизни биринчи ярми савол эмас, хабар.Иккинчи ярми савол. Унга жавоб қуйидагича:Ялонғоч оддий ҳолатда бўлса, намоз ўқиши жоиз эмас. Ўқиса, ботил бўлади. Мажбурий ҳолатда бўлса, ўтириб имо билан ўқийди. Саждасини рукуъидан пастроқ қилади. Ҳаммомдаги жой пок бўлса ва намознинг бошқа шартлари, жумладан авратнинг беркитилиши жойида бўлса, ўқиш жоиз.\nТажвидсиз ўқилган намоз\nЁш болаларнинг намози\nЖумадан кейинги намоз\nЁлғиз намоз ўқувчига ташриқ такбирини айтиш...\nҚазо намозлар адо этиладими?


Осиё-Тинч океани минтақасида 400 миллион киши қашшоқликда яшаши аниқланди\n10:40 / 30.03.2017\nОсиё-Тинч океани минтақасида тахминан 400 млн инсон ёки ҳар ўнинчи киши қашшоқликда кун кечирмоқда. Бу ҳақда БМТ Иқтисодий ҳамда ижтимоий комиссиясининг Осиё ва Тинч океани учун ҳисоботида айтилади.\nКомиссия маълумотларига кўра, ҳар куни қашшоқлик муаммосига дуч келувчиларнинг тўртдан бир қисми минтақанинг ривожланаётган давлатлари ҳиссасига тўғри келади. "Ҳисоботда кўрсатилганидек, ижтимоий шартномалар тизимининг тикланиши ва мустаҳкамланиши қашшоқликни йўқ қилишда ҳал қилувчи аҳамиятга эга", - деди комиссия ижрочи котиби Шамшод Ахтар.\nҲужжатда айтилишича, бу муаммони ҳал қилишда “ҳудудлар урбанизацияси (жамият ривожланишида шаҳарлар ролининг ошиш жараёни), шаҳарнинг қашшоқ туманларида бошқарув самарадорлигини ошириш, инфратузилмага сармоялар” каби механизмлар катта ўрин тутади. Осиё тараққиёт банкига кўра, ҳар йили Осиё-Тинч океани минтақаси давлатларига “иқлим ўзгаришига бардош берувчи инфратузилмага сармоя сифатида 1,7 трлн доллар талаб этилади”.\nОсиё ва Тинч океани Иқтисодий ҳамда ижтимоий комиссияси – БМТнинг йирик минтақавий комиссияси бўлиб, Осиё-Тинч океани давлатлари ижтимоий-иқтисодий ривожига кўмак бериш масалалари билан шуғулланади. Унга 53 давлат аъзодир. Коммиссия қароргоҳи Таиланд пойтахти Бангкокда жойлашган.\nБМТ қашшоқлик Осиё-Тинч океани минтақаси


Муҳаммад Солиҳ: Ўзбекистоннинг Украина яхлитлиги ҳақидаги фикрини қувватлаймиз!\nБМТ Бош Ассамблеяси Қримнинг аннексия қилинишини ҳақиқий эмас, деб эълон қилган “Украинанинг ҳудудий яхлитлиги” тўғрисидаги резолюция бўйича овоз берди. Россиянинг Қримни аннексия қилганини қоралаган резолюцияни 100 мамлакат қўллаб-қувватлади, 11 мамлакат унга қарши овоз берди ва 58 мамлакат, жумладан, Ўзбекистон бетараф қолди.\nОзодликнинг Қурултой эшиттиришида ушбу мавзуни муҳокама қилдик. Эшиттиришда Америка овози радиоси мухбири Навбаҳор Имомова¸ сиëсатшунослар Комрон Алиев¸Тошпўлат Йўлдошев иштирок қилди.\nДастурда қатнашган Ўзбекистон мухолифати етакчиларидан бири¸ Ўзбекистон Эрк демократик партияси лидери Муҳаммад Солиҳ "Украинанинг ҳудудий яхлитлиги" тўғрисидаги резолюция масалада бетараф қолган расмий Тошкент позициясини қувватлашини билдирди:\n- Албатта Ўзбекистоннинг ташқи сиëсатида қилган ишларини кузатадиган бўлсак, мана шу Қрим масаласидаги ўзининг тутган позицияси, балки 25 йиллик Каримов ташқи сиëсатининг энг кўзга кўринарли ва энг жиддий позиция эканлигини кўрамиз. Яъни ҳақиқатан ҳам Ўзбекистон ўзининг бир давлат эканини жуда катта бўлмаса ҳам битта жест билан кўрсатди. Шу маънода мана бу жим турган ëки Русиянинг босқинчи сиëсатини қўллаб турган турк жумҳуриятлари ичида, умуман Ўрта Осиë жумҳуриятлари ичида Ўзбекистон ҳақиқатан ўзининг обрўсини мана шу онда бироз сақлаб қолди. Шунга ҳам шукур¸ деб таъкидлади Муҳаммад Солиҳ Озодликнинг Қурултой эшиттиришида.\nЎзбекистон Украинадаги воқеалар хусусида иккита баёнотида мамлакатнинг ҳудудий яхлитлиги ҳурмат қилиниши керак, деган позицияни билдирган эди.\nАйни пайтда Ўзбекистоннинг БМТдаги бетарафлигини қандай изоҳлаш мумкин?\nЎзбекистоннинг бу масаладаги тарафи қандай бўлиши керак, деган саволга жавоб берган Муҳаммад Солиҳ “Биз мазлумлар тарафидамиз” деб жавоб берди.\n- Бизнинг тарафимиз мазлумлар тарафида бўлади. Адолат тарафида бўлиши керак бизнинг тарафимиз. Шу маънода биз албатта ери ишғол қилинган мазлум Қрим халқи тарафидамиз. Биринчидан, тарихий нуқтаи назардан қараганда ҳам бугунги Қрим тупроқлари скифлардан бошлаб то бугунга қадар доим турклар яшаган, туркий халқ деб айтишади, русчадан "калка" қилиб таржима қилганда. Аслида турклар яшаган бир тупроқдир. Бугун ҳам турклар яшаяпти ўша ерда, оз бўлса ҳам, кам сонли бўлса ҳам. Шунинг учун ҳам бу турк тупроғидир ва буни босиб олган, ўзича гўë тарихий баҳоналар билан гўë аввалдан “Бу Русиянинг тупроғи эди. Биз уни фақат қайтариб олаяпмиз” деган баҳоналар билан аннексия қилган рус давлати албатта босқинчилик сиëсатидир. Бу аннексиядир, бу бир экспансив сиëсатнинг балки бошлонғич қадамларидир. Шунинг учун ҳам бу сиëсатни биз мутлақо қабул қила олмаймиз ва қабул қилганлар ҳам ë шуурсиз, ë жоҳил ë хоинлардир.\nРоссия Украинанинг Қримини аннексия қилиб олганидан бери шу мавзудаги хабарларимизга тингловчиларимиздан, айниқса, Россияда ишлаб юрган ўзбекистонликлардан келаётган шарҳларнинг бир қисмида россияпарастлик руҳи яққол сезилмоқда. Қурултой дастурида Муҳаммад Солиҳ бу масалага ҳам муносабат билдирди:\n- Бу инсонлар демак ҳали ҳам онгини мустақил қилиб ололмаган. Буларнинг онги ҳали ҳам қуллик занжирлари билан ўраб-чирмалган онг соҳиблари бу инсонлар ким бўлишидан қатъий назар. Ичида бизга яқин бўлган дўстларимиз ҳам бор. Аммо афсуски, 25 йил мустақиллик деб булар бонг урдилар. Демак, ҳали ҳам буларнинг онги қуллик занжири билан ўраб-чирмалиб ëтибди. Буни, айниқса менга жуда қаттиқ ботади, шоирларимиз, бугунги миллатнинг гуллари ҳисобланган интеллигенция айтаëтгани жуда инсонга қаттиқ ботади. Ҳали мустақиллик нима эканини тушунмаган бу инсонлар. 25 йилдан бери мустақилмиз, деб булар мадҳ қилаяпти Каримов режимини. Аслида мустақиллик фақат Каримов ва унинг режимининг мустақиллиги. Лекин уларнинг ичида мустақиллик кайфияти борми? Уруш пайтида биз орзу қилган мустақилликни айтаяпман. Демак улар фақат бу нарсани бир шеърий образ сифатида қараган ва ҳеч қачон мустақилликнинг илдизига етиб бормаган жоҳил ақллилар булар, кечирасиз¸ деб таъкидлаган Муҳаммад Солиҳ.\nСуҳбатдош ушбу муаммонинг илдизлари ҳақида ҳам изоҳларига ҳам тўхталиб, улар ҳақиқий мустақилликни англаб етмагани асосий сабаб экани ҳақида гапирди.\n- Буни юқорида ҳам айтдим. Англаб етганларининг ҳам жуда кўпчилиги юрт ташқарисига сургун қилинди ëки қамалди. Миллатнинг олдидаги лидер кадрлар ҳаммаси ҳозир юрт ташқарисида, қамалган ëки уларга минбар берилмаяпти Ўзбекистон ичида. Шунинг учун ҳам зиëли, деб айтаëтган маддоҳлар тўдаси бугун Ўзбекистон ичидаги режим идеологиясини бошқариб турган бир тўдадир. Буларнинг ҳеч қачон мустақиллик деган дарди зотан бўлмаган. Совет даврида ҳам, бугун ҳам Каримовнинг айтган мустақиллиги буларнинг онгида. Шунинг учун ҳам бу аҳволдамиз. Шунинг учун ҳам Ўзбекистон бугун ўзининг қуллигини қучоқлаб, ўзининг қуллигига мадҳ айтаëтган халқ бўлиб кўринаяпти. Лекин халқнинг ичида барибир ҳам 70-80 йилларда кўрганимиз, шоҳид бўлганимиз кучлар миллатнинг виждони деб аталишга лойиқ бўлган кучлар ҳали ҳам ўша халқнинг устида яшаяпти.\nАслида Ўзбекистоннинг ҳозирги нимаси бетараф эмас. Аслида бир тараф тутди Ўзбекистон ва бу бизни жуда қувонтирди. Биз Каримовни ëмон кўрамиз, режимни ëмон кўрамиз, аммо бугунги ташқи сиëсатдаги позициясини мен қўллаб-қувватлайман Ўзбекистоннинг. Бу жуда тўғри позиция. Украинанинг қисми ҳисобланган Қрим ярим оролини руслар босиб олди ва бу ҳақиқатни Ўзбекистоннинг англаши бетарафлик эмас балки тарафдир, деди суҳбатдош.\nҚурултой эшиттиришини тўла ҳолда қуйида тинглаш мумкин:\nУзр, лекин бу хизмат ҳозирча ишламайди\nМуҳаммад Солиҳ: Ўзбекистоннинг Украина яхлитлиги ҳақидаги фикрини қувватлаймиз


06:23 29 Феврал 2020\n12:30 29.01.2020 (Янгиланган 12:31 29.01.2020) Ҳавола олиш\nБеморнинг онаси УТТ шифокорига электр чойнакни отиб юборган. Кейин уларни тинчлантирмоқчи бўлган ҳамширага очиқчасига тажовуз қилишган. Бу уларнинг биринчи тажовузи эмас.\nТОШКЕНТ, 29 янв — Sputnik. Фарғона шаҳрида она-бола тиббиёт ходимларига тажовуз қилди.\nСоғлиқни сақлаш вазирлиги хабарига кўра, 28 январь куни куни Фарғона шаҳридаги 2-оилавий поликлиникадаги ультратовуш текшируви (УТТ) ўтказиладиган хонада юз берган.\nҚайд этилишича, текширувга келган қиз навбатини иккита болали аёлга беришни истамаган. Шифокор қизга навбатини боласи йиғлаётган ва 3 ёшли боласи совуқда қолган аёлга берса, савоб иш қилган бўлиши мумкинлигини тушунтириб насиҳат қилган. Қиз эса бунга эътибор қилмаган.\nМаълум бўлишича, шифокор қизни пухта текширувдан ўтказиб, белгиланган тартибда ташхисни ёзиб берган. Қиз эса эшитган насиҳатдан асабийлашиб, хонадан чиқиб кетади. Кўп ўтмай хонага ёши катта бир аёл билан кириб келади. Аёл унинг онаси бўлиб, биргаликда тиббий кўрикдан ўтгани келишган экан.\nАёл УТТ хонасига кирибоқ, “Нега қизимни ҳақорат қиласанлар?” деб бақира бошлайди. Тиббиёт ходимлари вазиятни ҳарчанд тушунтиришса ҳам, аёл уларни эшитмай УТТ шифокорига электр чойнакни отиб юборади.\nШунда ҳамшира аёлни тинчлантирмоқчи бўлиб, унинг ёнига келганида жазавага тушган она ва бола ҳамширага очиқчасига тажовуз қилиб, қўли билан уриб, оёқлари билан тепиб, тан жароҳати етказади.\nНатижада она ва болани ташқарига базўр олиб чиқиб кетилади ва воқеа ҳақида профилактика инспекторига хабар берилади.\nТез ёрдам машинаси келиб, юзи қонга беланиб, ҳушидан кетган ҳамширани ўзига келтириб, оғир ҳолатда Республика шошилинч тиббий ёрдам илмий маркази Фарғона филиалига олиб кетишади.\nҲамширага ёпиқ калла мия жароҳати, бош мия чайқалиши, бурун суяги синиши, бурундан қон кетиш ташхиси билан нейрохирургия бўлимига стационар даволаниш учун ётқизилди. Ҳозирда малакали шифокорлар томонидан беморга зарур даво муолажалари амалга оширилмоқда.\nҲозирда мазкур ҳолат бўйича зарур ҳужжатлар юритилиб, дастлабки суриштирув ишлари олиб борилмоқда.\nХабарда қўшимча қилинишича, юқоридаги жанжалкаш она-бола ўтган йил 18 январь куни Республика шошилинч тиббий ёрдам илмий маркази Фарғона филиали 3-тез тиббий ёрдами подстанцияси ҳамшираси Д.Б.ни ҳам сабабсиз ҳақорат қилишган. Ҳамшира таҳдид қилинганда қочиб қолишга улгурган.


Бошпана изловчи қочқинлар ва муҳожирлар мажбуран Россиядан Ўзбекистонга қайтарилмоқда « Ўзбекистон Халқ Ҳаракати\nБошпана изловчи қочқинлар ва муҳожирлар мажбуран Россиядан Ўзбекистонга қайтарилмоқда\n21 April 2016 - 15:24\nAmnesty International инсон ҳуқуқлари ташкилотига кўра, юзлаб ўзбекистонлик бошпана изловчи қочқинлар ва муҳожирлар мажбуран Россиядан Ўзбекистонга қайтарилмоқда.\nЎзбекистонда эса улар қийноққа солинадилар, дейилади ташкилот номасида.\n“Қийноқлар томон йўл: Россияда муҳожирларни ўғирлаш ва Ўзбекистонга мажбуран қайтариш” деб номланган бу ҳужжатда Россия мулозимлари Ўзбекистон хавфсизлик кучлари билан ҳамкорликда юзлаб бошпана изловчиларни ватанга қайтаргани борасида сўз кетади.\nТашкилотга кўра, Ўзбекистонда бу қочқинларни қийноқлар кутаётгани аниқ.\nАйрим алоҳида ва жуда кам ҳолатларда Россия Ўзбекистоннинг экстрадиция талабларини қондирмаган.\nАммо Ўзбекистон хавфсизлик хизматлари ходимларига Россиядаги муҳожирларни ўғирлаб кетишга рухсат берилган, дейилади ташкилотнинг матбуот баённомасида.\n“Россия мулозимлари Ўзбекистондаги қийноқлар ва адолатсизликларга кўз юмибгина қолмай, уларга (Ўзбекистонга ҳукуматига – таҳ.) ёрдам бермоқда”, дейди ташкилотнинг Оврўпо ва Марказий Осиё давлатлари бўйича директори Жон Далҳизен.\nЖон Далҳизенга кўра, Россия бу каби қочқинларни ўғирлаб кетиш ва депортация қилиш амалларига чек қўйиши, ўзининг инсон ҳуқуқлари борасида олган мажбуриятларини бажариши керак.\n“Россия Ўзбекистонга қийноқ қўлламаслик, барча маҳкамалар адолатли ва халқаро меъёрларга мувофиқ ўтиши учун босим қўллаши керак”.\nЎзбекистонда қийноқ қўллаш тўхтагани йўқ\nЎзбекистондай ёпиқ бир мамлакатда инсон ҳуқуқлари фаолларининг арзлари, ижтимоий тармоқларда тарқалаётган хабарлар ва дипломатларнинг ҳикояларига асосланса, қийноқларни бартараф этиш учун ҳукумат деярли ҳеч қандай амалий чораларга қўл ургани йўқ.\nХалқаро Амнистия ҳам Ўзбекистон ҳукуматининг вақти-вақти билан ўтказиладиган “терроризмга қарши кураш”, “давлатга қарши фаолият” каби кампанияларини тилга олади.\nБу каби кампаниялар ҳукуматнинг ўз мухолифлари, танқидчилари ва ноқонуний диний оқимларга ҳайриҳоҳларни жазолаш учун оқлов бўлади, дейилади баёнотда.\nТашкилотнинг ишонишича, ҳибсга олинганларнинг бари қийноққа солинади.\n2013 йилда Россия мулозимлари ўзбекистонлик режиссёр Мирсобир Хамидхўжаевни экстрадиция қилиш ҳақида Ўзбекистон талабини қондиришмайди.\nУ аёлларнинг рўмол ўраши уларнинг ҳуқуқидир деганини кимдир эшитиб қолгани учун “ноқонуний диний гуруҳ” тузишда айбланган эди.\nАммо инсон ҳуқуқлари ташкилотига кўра, 2014 йилнинг июн ойига келиб уни ўғирлаб кетишади.\nРоссия Федерал хавфсизлик кучлари Ҳамидхўжаевни Ўзбекистон хавфсизлик ходимларига топширишади.\nУни мажбуран Ўзбекистонга қайтаришади.\nХалқаро Амнистияга кўра, Ўзбекистонда Мирсобирни калтаклашади ва у “айбига иқрор” бўлади.\n“Тишларини қоқиб олишади, икки қобирғасини синдиришади ва қамоқхоналарнинг жазо ҳужраларида бир неча ҳафта ўтириб чиқади”.\nҚийноқлар оқибатида олинган иқрорномадан кейин уни саккиз йиллик қамоқ жазосига ҳукм қилишади.\nОилалар ҳам таҳдид остида\nАрамаис маҳкамага ўзининг гўё “ИШИД ҳайриҳоҳи” эканига қийноқлар остида иқрор бўлганини айтади.\nЎзбекистон мулозимлари учун “шубҳа остида бўлган” шахсларнинг қаердалигини билиш учун уларнинг оила аъзоларини таҳқирлаш одатий ҳолга айланган.\n2016 йилда Ўзбекистон хавфсизлик ходимлари Артур Авакиянни ҳибсга олишади.\nҚийноққа солишади ва ниҳоят, Артур ўз акаси, балиқчи Арамаисни “террорчи фаолиятига иқрор бўлади”\nАмнестига кўра, Артурни милиция ходимлари электр токи билан то тили танглайига ёпишиб қолганига қадар қийнашади.\nАрамаиснинг дўстлари ва оила аъзоларига кўра, унинг қамоққа ташланишига балиқчилик фермасига айрим маҳаллий мулозимларнинг кўз олайтириши сабаб бўлган.\nҚарийб беш ой ҳибсда ушлаб турилгач, уни маҳкамага тиббий замбирда олиб келишади.\n“Террорчиликда” айбланган Арамаис, Амнестига кўра, Жиззах вилояти маҳкамаси томонидан етти йиллик қамоқ жазосига ҳукм қилинади.\nЎзбекистонда қамоққа ташланган шахсларнинг яқинлари қийноқлар ҳақида арз қилишга қўрқишади, дейилади баёнотда.\nБунга сабаб, Амнестига кўра, аксарият ҳолатларда маҳбус ва маҳкумларнинг оила аъзоларига уларнинг ҳоли баттар бўлиши борасида таҳдид қилинади.


Ўзбекистон ташқи ишлар вазири Исроилнинг янги тайинланган элчисини (...)\nЎзбекистон ташқи ишлар вазири Исроилнинг янги тайинланган элчисини қабул қилди\nЎзбекистон Республикаси Ташқи ишлар вазири Абдулазиз Комилов бугун Исроил Давлати Фавқулодда ва мухтор элчиси этиб тайинланган Зехавит Бен Ҳиллелни қабул қилди, деб хабар бермоқда «Дунё» АА мухбири.\nТашқи ишлар вазирлиги маълумотига кўра, вазир ишонч ёрлиғи нусхасини қабул қилиб олар экан, элчини Ўзбекистондаги миссиясининг бошланиши билан табриклади ва унга муваффақиятлар тилади.\nСуҳбат чоғида Ўзбекистон-Исроил муносабатларининг ҳозирги ҳолати ва уларни янада ривожлантиришнинг устувор йўналишлари, шунингдек, БМТ ҳамда бошқа халқаро ташкилотлар доирасидаги ҳамкорлик масалалари муҳокама қилинди.\nТомонлар сиёсий, савдо-иқтисодий, инвестиция, маданий-гуманитар ва бошқа соҳалардаги ҳамкорликни кенгайтириш бўйича мавжуд салоҳиятни рўёбга чиқаришга ўзаро қизиқиш билдирди.\nЖорий йилнинг IV чорагида ташқи ишлар вазирликлари ўртасидаги маслаҳатлашувларни онлайн-видеоконференция шаклида ташкил этишга алоҳида эътибор қаратилди.\nШунингдек, айрим минтақавий муаммолар юзасидан фикр алмашилди ва умумий кун тартибининг бошқа масалалари ҳам кўриб чиқилди.\nЗехавит Бен Ҳиллель Ўзбекистонга элчи этиб тайинланишидан олдин Исроил ташқи ишлар вазирлигининг Жамоатчилик билан алоқалар департаменти раҳбари бўлиб ишлаган. Унгача Исроилнинг Тошкентдаги дипломатик миссиясига Эдуард Шапира раҳбарлик қилган.\nЎзбекистон Республикаси Олий Мажлиси Сенатининг қарори билан жорий йил июнь ойида Ташқи ишлар вазирлигининг Икки томонлама ҳамкорлик бош бошқармаси бошлиғи бўлиб ишлаган Феруза Маҳмудова Ўзбекистоннинг Исроилдаги янги элчиси этиб тайинланди.


Бир дона флакон таркибида қуйидагилар мавжуд:\nЦефтазидим пентагидрат (цефтазидимга қайта ҳисоблаганда) – 1,0 г\nНатрий карбонат – 0,1 г\nПарентерал қўллаш учун III авлод цефалоспоринли антибиотиги. Бактерицид таъсир кўрсатади. Таъсир қилиш механизми цефтазидимнинг микроорганизмлар ҳужайра девори синтезини бузиш қобилияти билан шартланган. Кенг таъсир доирасига эга. Кўпчилик бета-лактамазаларнинг таъсирига чидамли.\nЦефтазидим қуйидаги грамманфий бактерияларга: Pseudomonas aeruginosa, Pseudomonas spp. (шу жумладан Pseudomonas pseudomallei), Klebsiella spp. (шу жумладан Klebsiella pneumoniae), Proteus mirabilis, Proteus vulgaris, Morganella morganii, Providencia rettgeri, Providencia spp, Escherichia coli, Enterobacter spp., Сitrobacter spp., Serratia spp., Salmonella spp., Shigella spp., Yersinia enterocolitica, Pasteurella multocida, Acinetobacter spp., Neisseria gonorrhoeae, Neisseria meningitidis, Haemophilus influenzae (шу жумладан ампициллинга чидамли штаммлар), Haemophilus parainfluenzae (шу жумладан ампициллинга чидамли штаммлар); қуйидаги граммусбат бактерияларга: Staphylococcus aureus (метициллинга таъсирчан штаммлар), Staphylococcus epidermidis (метициллинга таъсирчан штаммлар), Micrococcus spp., Streptococcus pyogenes (А гуруҳига кирувчи β-гемолитик стрептококк), В гуруҳига кирувчи Streptococcus (Streptococcus agalactiae), Streptococcus pneumoniae, Streptococcus mitis, Streptococcus spp., (Streptococcus faecalis бундан мустасно); қуйидаги анаэроб бактерияларга нисбатан фаол: Peptococcus spp., Peptostreptococcus spp., Streptococcus spp., Propionibacterium spp., Clostridium perfringens, Fusobacterium spp., Bacteroides spp., (Bacteroides fragilis’нинг кўпгина штаммлари резистент ҳисобланади).\nЦефтазидим метициллинга чидамли стафилококкларга, Streptococcus faecalis ва бошқа кўплаб Enterococci, Listeria monocytogenes, Campylobacter spp. ва Clostridum difficile’га нисбатан фаол эмас.\nЦефтазидим препарати киритилганидан кейин у организмда тезда тақсимланади ва организмнинг кўплаб тўқималарида ва суюқ муҳитларида (шу жумладан синовиал, перикардиал ва перитонеал суюқликлар, сафро, балғам, сийдикда) терапевтик концентрацияларга етади. Шунингдек цефтазидим суяклар, миокард, ўт пуфаги девори, тери ва юмшоқ тўқималарда инфекцион касалликларни даволаш учун, айниқса препарат диффузиясини кучайтирувчи яллиғланиш жараёнларида, етарли бўлган концентрацияларни ҳосил қилган ҳолда тақсимланади. Плацента орқали ўтади, кўкрак сути билан ажралиб чиқади.\nЦефтазидим шикастланмаган гематоэнцефалик барьердан яхши ўтмайди. Менингитда терапевтик концентрацияларда орқа мия суюқлигида аниқланади. Плазма оқсиллари билан (ортга қайтадиган даражада) боғланиши – 15%, бунда плазма оқсиллари билан боғланиш даражаси концентрациясига боғлиқ бўлмайди. Препарат , 0,5 г ва 1 г дозада мушак ичига киритилганидан кейин қон плазмасидаги максимал концентрациясига 1 соатдан кейин эришилади ва мос равишда 17 мкг/мл ва 39 мкг/мл ни ташкил этади; худди шу дозаларда вена ичига киритилганида 42 мкг/мл ва 69 мкг/мл ни ташкил этади.\nЦефтазидимнинг қон плазмасидаги терапевтик концентрациялари 8-12 соат давомида сақланиб туради, бунда 6-8 соат давомидаги концентрация қиймати 4 мкг/мл га тенг.\nТақсимланиш ҳажми 0,21–0,28 л/кг ни ташкил этади. Цефтазидим юмшоқ тўқималар, буйрак, ўпка, суяклар, бўғимлар, сероз бўшлиқларда тўпланади.\nЦефтазидим жигарда метаболизацияга учрамайди, жигар фаолиятининг бузилиши препарат фармакодинамикасида ва фармакокинетикасида акс этмайди. Бундай беморлар учун доза одатий бўлиб қолади. Тенг миқдорда тугунчали фильтрация ва каналча секрецияси йўли билан бир сутка давомида буйраклар орқали ўзгармаган кўринишда 80-90% гача чиқарилади (киритилган дозанинг 70% дастлабки 4 соат ичида чиқарилади). Буйрак фаолияти нормал бўлган беморларда ярим чиқарилиш даври 1,8 соатни ташкил этади. Буйрак фаолияти бузилган беморларда ярим чиқарилиш даври 2,2 соатни ташкил этади. Буйрак фаолияти бузилганида дозани камайтириш тавсия этилади.\nПрепаратга таъсирчан бўлган микроорганизмлар томонидан келтириб чиқарилган инфекцион-яллиғланиш касалликларини (моно- ёки аралаш инфекциялар) даволаш:\nоғир инфекциялар (сепсис, септицемия, бактериемия, перитонит, менингит, иммунитети пасайган беморлардаги инфекциялар; жадал терапия бўлимларида ётган беморлардаги инфекциялар, масалан куйган жойларнинг инфекцияга чалиниши);\nсуяклар ва бўғимлар инфекциялари (септик артрит, остеомиелит, бактериал бурсит);\nнафас олиш йўллари инфекциялари (ўткир ва сурункали бронхит, инфекцияга чалинган бронхоэктазлар, грамманфий микроорганизмлар томонидан келтириб чиқарилган зотилжамлар, ўпка абсцесси, плевра эпиемаси);\nсийдик чиқариш йўллари инфекциялари (ўткир ва сурункали пиелонефрит, пиелит, простатит, цистит, уретрит /бактериал/, буйрак абсцесси);\nтери ва юмшоқ тўқималар инфекциялари (мастит, жароҳат инфекциялари, тери яралари, целлюлит, сарамас, куйган жойларнинг инфекцияга чалиниши);\nошқозон-ичак тракти, сафро чиқариш йўллари ва қорин бўшлиғи инфекциялари (перитонит, энтероколит, қорин пардаси орқасидаги абсцесслар, дивертикулит, кичик тос органларининг яллиғланиши, холецистит, холангит, ўт пуфаги эмпиемаси);\nқулоқ, томоқ ва бурун инфекциялари (ўрта отит, синусит, мастоидит);\nсўзак (айниқса пенициллинга нисбатан юқори таъсирчанликка эга бўлган беморларда).\nгемодиализ ва перитонеал диализ, шунингдек узлуксиз амбулатор перитонеал диализ билан боғлиқ инфекциялар\nцефалоспоринларга нисбатан юқори даражадаги таъсирчанлик;\nпенициллинларга нисбатан юқори даражадаги таъсирчанлик;\nЦефтазидим фақат парентерал киритиш учун мўлжалланган. Доза касалликнинг оғирлиги, қўзғатувчининг тури, беморнинг ёши, тана вазни ва буйрак фаолиятига қараб индивидуал тарзда белгиланади. Препарат вена ичига ва катта думба мушагининг юқори ташқи квадранти соҳасида ёки соннинг латерал қисми соҳасига мушак ичига чуқур киритилади. Цефтазидим эритмасини венага ёки инфузия тизимининг трубкасига бевосита киритиш мумкин.\nКатталарга вена ичига ёки мушак ичига суткасига 1-6 г тайинланади; киритишлар сони – суткасига 2-3 марта.\nСийдик чиқариш йўллари инфекцияларида ҳар 12 соатда 0,5-1 г дан тайинланади.\nИнфекцияларнинг кўпчилигида ҳар 8 соатда 1 г дозадан ёки ҳар 12 соатда 2 г дозадан киритиш самарали.\nКасаллик оғир кечганида, айниқса иммунитети пасайган беморларда, шу жумладан нейтропенияга эга беморларда ҳар 8 соатда 2 г дан ёки ҳар 12 соатда 3 г дан тайинлаш керак.\nМуковисцидозга эга беморларга ва псевдомонадалар томонидан келтириб чиқарилган ўпка инфекцияларида суткасига 100-150 мг/кг доза тайинланади; киритишлар сони – суткасига 3 марта.\nОғир ёки ҳаётга таҳдид солувчи инфекцияларда препарат вена ичига ҳар 8 соатда 2 г дан тайинланади.\nСуяк ва бўғимлар инфекцияларида вена ичига ҳар 12 соатда 2 г дан тайинланади.\nКекса ёшдаги беморларга, айниқса, 80 ёшдан ошган беморларга ўткир касалликларда цефтазидим клиренси паст бўлишини эътиборга олган ҳолда, суткасига кўпи билан 3 г доза тайинлаш тавсия этилади.\n2 ойликдан катта болаларга суткасига 30-50 мг/кг препарат дозаси тайинланади; киритишлар сони – суткасига 2-3 марта. Иммунитети пасайган болаларга, муковисцидоз ёки менингитга эга болаларга суткасига 150 мг/кг гача бўлган доза (суткасига максимал 6 г) тайинланади; киритишлар сони – суткасига 3 марта.\nЯнги туғилган чақалоқлар ва 2 ойликкача бўлган гўдакларга препарат суткасига 30 мг/кг дозада тайинланади; киритишлар сони – суткасига 2 марта.\nДаволаш ишларини инфекция аломатлари йўқолганидан кейин ҳам яна 2 кун давомида давом эттириш керак. Асоратли инфекцияларда даволаш курси, зарурат туғилганида, давом эттирилиши мумкин.\nБуйрак фаолияти бузилган катталарга (шу жумладан гемодиализда бўлган беморларга) 1 г миқдоридаги бошланғич юклама дозадан кейин креатинин клиренсига қараб дозани камайтириш керак.\n50 мл/дақ.дан кўп\n(0, 83 мл/сония)\nтавсия этиладиган ўртача доза\n5 мл/дақ.дан кам\nгемодиализда бўлган беморлар\nҲар бир сеансдан кейин 1 г дан\nперитонеал диализда бўлган беморлар\nЖадвалда келтирилган дозалар тахминий ҳисобланади. Беморларнинг ушбу тоифасига қон зардобидаги цефтазидим миқдорини назорат қилиш тавсия этилади, у 40 мг/мл дан ошмаслиги керак.\nГемодиализ ўтказилаётган пайтда цефтазидимнинг ярим чиқарилиш даври 3-5 соатни ташкил этади. Препаратнинг тегишли дозасини ҳар бир диализ процедурасининг охирида такрорлаш лозим.\nПеритонеал диализда препаратни диализ суюқлигига қўшиш мумкин (2 л диализ суюқлигига 125 мг дан 250 мг гача бўлган доза).\nЭРИТМАЛАРНИ ТАЙЁРЛАШ. Кукун эритилганида углерод икки оксиди ажралиб чиқади. Эритувчи киритилганидан кейин шаффоф эритма ҳосил бўлиши учун флаконни чайқатиш керак. Ҳосил бўлган тайёр эритмада углерод икки оксидининг майда пуфакчалари бўлиши мумкин. Ҳосил бўлган эритма оч сариқдан тўқ сариққача бўлган рангларда бўлиши мумкин. Агар препаратни эритишнинг барча тавсия этилган қоидаларига амал қилинган бўлса, унда унинг самарадорлиги ҳосил бўлган эритманинг рангига боғлиқ бўлмайди.\nМушак ичига киритилганида 1 мл инъекциялар учун сув\nВена ичига киритилганида 2,5 мл инъекциялар учун сув\nМушак ичига киритилганида 1,5 мл инъекциялар учун сув\nВена ичига киритилганида 5 мл инъекциялар учун сув\nМушак ичига киритилганида 3 мл инъекциялар учун сув\nВена ичига киритилганида 10 мл инъекциялар учун сув\n2. «ИККИЛАМЧИ ЭРИТИШ»\nВена ичига ТОМЧИЛАТИБ\nкиритиш учун юқорида баён этилган усулда олинган Цефтазидим препаратининг\nэритмаси вена ичига киритиш учун мўлжалланган 50-100 мл\nмиқдоридаги қуйидаги эритувчилардан бири ёрдамида қўшимча равишда\nнатрий хлорид эритмаси,\nэритмаси, 5%, 10 % ли глюкоза (декстроза)\nэритмаси, 5% ли глюкоза (декстроза) эритмаси 0,9% ли натрий хлорид эритмаси билан, 5% ли натрий бикорбанат\nэритмаси. Фақат янги тайёрланган


Жаҳон иқтисоди оёққа тура бошлади\n20 октябр 2021, Тошкент вақти: 12:58\nЖаҳон банкига кўра, глобал иқтисод аста-секин инқироздан чиқа бошлаган.\nБундан ташқари банк расмийларига кўра, 2010 йилда иқтисоди тараққий этаётган давлатларда иқтисодий ўсиш суръати 5.2 фоизни ташкил қилади ва бу аввалги тахминлардан 2.2 фоиз кўпдир.\nБугун Жаҳон банки ўзининг “Жаҳон иқтисодий истиқболлари: 2010” деб номланган ҳисоботини эълон қилди. Ҳисобот муаллифларидан бири Эндрю Бернс фикрича, ҳукуматлар олдида турган катта муаммолардан бири ўзига кела бошлаган иқтисодга путур етказмаган ҳолда қутқарув режаларини ниҳоясига етказишдир.\nБернс, шунингдек, глобал молиявий бўҳрондан жиддий зарар кўрган айрим Европа ва Марказий Осиё давлатларининг келаси 10 йил ичида қайтадан бўҳронга юз тутиши хусусида огоҳлантирди.\n- Қарзларни вақтида тўламаслик ҳолатларининг кўпайиши, ширкатларнинг молия масаласида қийинчиликларга учрашиши мумкин бўлган вазиятда бу минтақаларда қайтадан бўҳрон рўй бериши мумкин, деди Жаҳон банки вакили.


Катта сиёсатдан четлатилган Рустам Азимов сайлов арафасида Мирзиёевни мақтаб чиқди\n07 декабр 2021, Тошкент вақти: 01:04\nРустам Азимов Каримов даврида унинг эҳтимолий сиёсий меросхўрларидан бири сифатида кўрилган.\nПрезидент Каримов даврида Ўзбекистоннинг қудратли арбобларидан саналган, ҳокимият жилови Шавкат Мирзиёевга ўтгач катта сиёсатдан четлатилган Рустам Азимов қарийб беш йиллик танаффусдан сўнг расмий матбуотда илк бор кўриниш берди.\nМамлакатнинг расмий ахборот агентлиги – ЎзА сайтида айни пайтда “Ўзбекинвест” экспорт-импорт суғурта компанияси раҳбари бўлиб ишлаётган Р.Азимовнинг “Янги Ўзбекистон ислоҳотлари – тараққиёт ва халқ фаровонлиги йўлида” деб аталган мақоласи чоп этилди.\nМақолада Ш.Мирзиёев "ўта таҳликали ва мураккаб даврда Ўзбекистон истиқлолини кўз қорачиғидек асраётгани" таъкидланади.\n“2017 йилдан бошлаб Шавкат Миромонович Мирзиёев бошчиликларида Ўзбекистонда кенг қамровли ислоҳотлар бошланган бўлса, мазкур амалга оширилаётган ислоҳотларни фақатгина санаб ўтишнинг ўзига бир кун камлик қилади”, дейди муаллиф.\nР.Азимов Мирзиёев ислоҳотларини васф этар экан, уни “миллий лидер” дея сифатлайди. Узоқ йиллар “Эски Ўзбекистон”нинг иқтисодиёт-молия секторига раҳбарлик қилган собиқ арбоб “Янги Ўзбекистон”да ташқи қарз ошиб бораётганидан хавотирга тушган жамоатчиликни тинчлантиришга ҳам уринади.\n“Тўғри, қарз ошмоқда, лекин шу билан бирга иқтисодиётимиз ҳам тез суръатлар билан ўсмоқда, ўсаётган иқтисодиёт эса, менинг фикримча, бу қарзларни ўз вақтида тўлашга тўлиқ имконият беради”, деб ёзади у.\nЭски маъмурият даврида қарийб 20 йил молия вазири, иқтисодиёт вазири, ташқи иқтисодий алоқалар вазири, бош вазирнинг биринчи ўринбосари каби лавозимларда фаолият юритган Р.Азимов Ислом Каримовнинг ворисларидан бири ўлароқ кўрилган.\nКаримов вафоти ортидан Азимовнинг вақтинча президентликка бош вазир Шавкат Мирзиёев номзодини қўллагани ва бошқаларни ҳам уни қўллашга даъват этгани ҳокимиятни Мирзиёев-Азимов тандеми бошқариши ҳақидаги тахминларга етаклаганди.\nАзимов 2016 йил 8 сентябрь куни парламентнинг қўшма мажлисида Мирзиёевни Каримовнинг “сиёсий фарзанди” деб атаган эди.\nАммо Шавкат Мирзиёев президентликка сайланган 2016 йид декабрида Рустам Азимов Молия вазири лавозимидан олинди, орадан 6 ой ўтиб, Бош вазирнинг биринчи ўринбосари-иқтисодиёт ва ташқи иқтисодий алоқалар комплекси раҳбари лавозимидан ҳам четлатилди.\nПрезидент Мирзиёев ўз чиқишларида мамлакатнинг банк-молия тизимидаги камчиликлар ҳамда коррупция учун шахсан Азимовни танқид қилган.\nРустам Азимов 2017 йил юнидан буён “Ўзбекинвест” суғурта ширкати бош директори лавозимини эгаллаб келади.\n720p | 226,5MB\n1080p | 297,4MB\nИслом Каримов бошқаруви даврида Ўзбекистон ҳукуматининг ғарбдаги "юзи" ва халқаро молия ташкилотлари билан асосий музокарачиси бўлган Рустам Азимовнинг расмий матбуотда пайдо бўлиши тармоқларда сайловлардан кейин унинг ҳукуматга қайтиши билан боғлиқ фаразларни ҳам пайдо қилди.


Google тақиқларига қарамай, Huawei июль-сентябрь ойларида 67 миллион дона смартфон сотди — Sof.uz\n19.10 13:39 149 Технология\nАҚШ-Хитой савдо уруши натижасида Huawei компаниясига Google маҳсулотларидан фойдаланишга тақиқ қўйилган эди. Аммо бу ҳам Хитой компаниясига смартфонлар сотувини оширишига тўсиқ бўла олмаяпти.\nHuawei жорий йилнинг 3-чорагида 67 миллион дона смартфон сотган. Йил бошидан бери 610.8 млрд. юань (86.1 млрд. $)лик жами 185 миллион дона смартфон сотган. Бу ўтган йилнинг шу даврига нисбатан 24.4 фоизга кўпроқ дегани.\nGoogle маҳсулотлари, айниқса Android операцион тизимининг йўқлиги компаниянинг Европа, Осиё-Тинч океанидаги бозорларидаги савдоларига жиддий таъсир қилган. Учинчи чоракдаги асосий даромад янги тақдим этилган Mate 30 ва Mate 30 Pro’нинг Хитойдаги савдолари ҳиссасига тўғри келади.\nЭслатиб ўтамиз, Huaweiнинг Mate 30 ва Mate 30 Pro смартфонларида Google Play, Chrome ва YouTube иловалари мавжуд эмас.\nGoogle huawei АҚШ-Хитой Савдо уруши\nКеча, 17:40 2147\nХитой Ҳонконгни махсус ҳуқуқлардан маҳрум этишга қарор қилди\n28.05 18:27 385 Жаҳон\n26.05 12:37 624\n18.05 18:40 562 Жаҳон


Маслаҳат депутатлигига қайта сайлов ниҳоясига етди\nЖанубий Қозоғистон вилоятида маслаҳатлардаги бўш ўринларига сайлов ўтди. Минтақадаги 7та сайлов округида сайловчилар ўзлари танлаган номзодларга овоз беришди. Сайловга тайёргарлик ва уни ўтказиш мобайнида ҳеч қандай шикоят тушмади. Бу ҳақда Минтақавий коммуникациялар хизматида ўтган брифингда вилоят сайлов комиссиясининг раиси Алибек Ўмиралиев маълум қилди.\nУнинг таъкидлашича, сайлов Конститутциявий қонун талабларига мос ўтказилди. Натижада 11-сонли вилоят сайлов округи бўйича вилоят маслаҳати депутати бўлиб, «Ұлы дала» МЧБ директори, «Нұр Отан» партияси аъзоси Қайрат Сулейменов, 35-сонли сайлов округи бўйича депутатликка «Ferrum Vtor» МЧБ маслаҳатчиси Абдурашит Ўмаров, 49-сонли сайлов округи бўйича депутатликка «Хамит» МЧБ бошқарма раиси Бақитжан Серманизов, 50-сонли сайлов округи бўйича Қозоғистон муҳандислик-педагогика Халқлар Дўстлиги университетининг ректори Рабиға Қуатбекова сайланди.\n– Бўш ўринларга депутат сайлаш учун вилоят бўйича 10та сайлов округида иш олиб борилди. 91974 нафар сайловчи овоз берди. Жами 42 фуқаро сайловда иштирок этиш учун ариза топширган. Улардан 38 нафари рўйхатдан ўтиб, 20 нафари декларациядаги тафовутлар ва шахсий аризасига кўра сайловда иштирок этмади. Қолган 18 номзоддан 4 нафари вилоят, 2 нафари шаҳар, 1 нафари туман маслаҳатига сайланди, – деди Алибек Ўмиралиев.\nДилбар ЗИЁМАТОВА, 2017-11-01, 20:05 149


«БИЗГА РАҚАМЛАР ЭМАС, АНИҚ НАТИЖА КЕРАК» - Ўзбекистон овози газетаси\n«БИЗГА РАҚАМЛАР ЭМАС, АНИҚ НАТИЖА КЕРАК»\nРаимберган САБУРОВ, халқ депутатлари Хоразм вилоят Кенгашидаги ЎзХДП гуруҳи раҳбари:\n— Халқимиз, мамлакатимиз тарихида бутунлай янги давр бошланмоқда. Президентимизнинг парламентга Мурожаатномаси бу ҳақиқатни чуқур тушуниб етишимиз кераклигини кўрсатди. Бу мурожаатдан кейин ҳеч қандай иккиланишга ўрин қолмади. Эртага ҳаётимиз қандай бўлиши, фарзандларимиз, набираларимизга қандай жамият қолдиришимиз фақат ва фақат ўзимизга, уйғоқ бўлиб яшашимизга боғлиқ.\nХалқ депутатлари вилоят Кенгаши депутати сифатидаги фаолиятимга назар солсам, бизга нисбатан билдирилган танқидий фикрлар чуқур асосларга эга, буни тан оламан. Энг ачинарлиси, рақамлар ортидан қувишдан, қоғозбозликдан қутилишимиз қийин бўляпти.\nЖойларда сайловчилар билан учрашувлар давомида уларни қийнаётган муаммоларни, айрим ташкилотлар фаолиятидаги камчиликларни қайд этамиз-у, уларни белгиланган тартибда ҳал этишга келганида сусткашликка йўл қўямиз. Тўғрироғи, андишага борамиз, баъзида айрим раҳбарларнинг биздан хафа бўлишидан тортинамиз.\n«Ўзгаришлар бўляптику, бу ишлар ҳам бир кун жойига тушиб кетар», деб ўзимизга таскин берамиз. Баъзида маҳаллий раҳбарлардан «фақат сиздан депутатлик сўрови келади», «шундай муаммоли масалаларни қаердан топасиз?» каби эътирозлар учрайди. Айрим раҳбарлар депутатлар ишига баҳо беришга уринади. Янги фикрлар ва ғояларни хушламай қабул қилади. Лекин бунақа вазиятларда, афсуски, депутатлар бир-бирини фаол қўллаб-қувватлашдан, ўз фикр ва таклифларини қатъий туриб ҳимоя қилишдан ийманади.\nБиз депутат фаолиятига ҳақиқий баҳони халқ беришини мудом ёдда тутишимиз керак. Депутат мақомига эришгач, бизга ишонган одамларни унутсак, қонунларга ҳурматсизлик, виждонимизга хиёнат қилган бўламиз.\nДепутат — халқ вакили. Шундай экан, биз сайловчиларнинг манфаатини ўйлаб иш олиб боришимиз шарт.\nХалқ билан мулоқот ва инсон манфаатлари йилида сиёсий партиялар, депутатлар одамларнинг турмуш тарзи, жойлардаги ҳақиқий аҳволни ўрганишга алоҳида эътибор қаратди. Аммо афсуски, бу борадаги ишларимиз ҳам асосан расмий тадбирлар ўтказишдан иборат бўлиб қолди. Нечта хонадонга кирганимиз, қанча одам билан мулоқот қилганимиз ҳақида маълумот йиғиш, бу борада ҳам рақамлар ортидан қувишга тушиб кетдик. Мулоқотдан айнан қандай самара бўлди, деган саволга жавоб беришга эса депутатлар ҳам, партиямиз ташкилотлари мутасаддилари ҳам қийналади.\nМурожаатномада бу масала қаттиқ танқид қилинди. «Ҳисоботларга эътибор берсак, маҳаллий Кенгашлар фаолиятида гўёки ижобий ўзгаришлар рўй бераётгандек туюлади, лекин улар фақат рақамларда акс этмоқда, холос. Бизга рақамлар эмас, аниқ натижа керак».\nБиз бу даъватдан бугун хулоса чиқариб, ишимизни ўзгартирмасак, эртага кеч бўлади. Мен ҳамма депутатларни бирдамликка, одамларнинг манфаати учун қатъий позицияда туришга, депутат деган юксак мақомга муносиб бўлишга чақираман.


Жорий йилнинг 21 апрель куни Тошкент шаҳридаги Инҳа университетида “Касаба уюшмаларининг ходимлар фаолиятида тутган ўрни” мавзусида онлайн тарзида йиғилиш ўтказилди. — Inha University in Tashkent\nYangiliklar Жорий йилнинг 21 апрель куни Тошкент шаҳридаги Инҳа университетида “Касаба уюшмаларининг ходимлар фаолиятида тутган ўрни” мавзусида онлайн тарзида йиғилиш ўтказилди.\nЖорий йилнинг 21 апрель куни Тошкент шаҳридаги Инҳа университетида “Касаба уюшмаларининг ходимлар фаолиятида тутган ўрни” мавзусида онлайн тарзида йиғилиш ўтказилди.\nИштирокчилар Ўзбекистон Республикасининг 2019 йил 6 декабрда қабул қилинган “Касаб уюшмалари тўғрисида”ги ЎРҚ-588-сон Қонуни билан таништириб ўтди. Бундан ташқари, ушбу Қонуннинг мақсади фуқароларнинг касаба уюшмаларига бирлашиш ҳуқуқини амалга ошириш, шунингдек касаба уюшмаларини тузиш ва уларнинг фаолиятини ташкил этиш соҳасидаги муносабатларни тартибга солиши тўғрисида ва касаба уюшмаси — фуқароларнинг ўз фаолияти ёки ўқиши тури бўйича умумий касбий манфаатлари билан боғлиқ бўлган, уларнинг меҳнатга оид, бошқа ижтимоий-иқтисодий ҳуқуқ ва манфаатларини ифодалаш ҳамда ҳимоя қилиш мақсадида тузиладиган, ўз устави асосида фаолият кўрсатадиган ихтиёрий жамоат бирлашмаси эканлигини тушунтириб ўтилди. Касаба уюшмалари фаолиятининг асосий принциплари қонунийлик; ихтиёрийлик; камситишга йўл қўймаслик; мустақиллик ва ўзини ўзи бошқариш; тенг ҳуқуқлилик; ошкоралик ва очиқлик бўйича маълумотлар берди. Кейин Инха университети меҳнат жамоасининг умумий йиғилиши қарори асосида\n2020 йилнинг 7 февраль куни 1-сон билан тасдиқланган Жамоа шартномасининг мазмун-моҳиятини профессор-ўқитувчи ва ишчи-хизматчилар учун яратиб берилган шарт-шароитлар ҳақида тушинча бериб ўтди. Жамоа шартномаси 18 бобдан иборат бўлиб, яъни:\n– Умумий қоидалар\n– Шартнома томонлари\n– Шартноманинг амал қилиш муддати\n– Шартноманинг амал қилиш соҳаси\n– Томонларнинг мажбуриятлари\n– Меҳнат шартномаси\n– Иш вақти ва дам олиш вақти\n– Иш ҳақи, компенсациялар, қўшимча тўловлар, пул мукофатлари\n– Меҳнатни муҳофаза қилиш\n– Меҳнат интизоми ва рағбатлантириш\n– Ижтимоий имтиёзлар\n– Маданий-маърифий, жисмоний тарбия-соғломлаштириш ва спорт ишлари\n– Аёллар меҳнатини тартибга солиш, қўшимча имтиёзлар ва кафолатлар\n– Ёшлар учун қўшимча имтиёз ва кафолатлар\n– Касаба уюшмаси қўмитаси ва касаба уюшмаси фаолларининг ҳуқуқий кафолатларин таъминлаш\n– Шартноманинг бажарилиши устидан назорат\n– Жамоа шартномаси мажбуриятларининг бузилиш ёки уларни бажармаслик учун жавобгарлик\n– Меҳнат низолари\nтўғрисидаги моддалардан ташкил топган бўлиб, бир томондан университет иш берувчи ва иккинчи томондан университет ходимлари номидан фаолият кўрсатувчи ваколатли орган сифатида касаба уюшмаси қўмитасидан иборат эканлиги тўғрисида тушинча бериб ўтилди.


22:17"Футбол ретро талқинда" (49-сон) 1 21:50Деку: “Месси мухлисларнинг ёдида абадий қолади, Роналду тарихдаги энг зўрлардан бири” 3 21:40Бундеслига. "Боруссия М" - "Унион Берлин" 4:1 0 21:25Плеа жорий мавсум Месси, Санчо ва Гнабри эришган кўрсаткични қайд этди 2 21:10Украина чемпионати. “Шахтёр” асосий рақобатчиси “Динамо Киев”ни мағлуб этиб, орадаги фарқни 16 очкога етказди (+жадвал) 1 21:00Бундеслига. “Боруссия Д” сафарда “Падерборн” билан ўйнамоқда (онлайн ҳисоб) 0 20:59Беларусь чемпионати. "Энергетик-БГУ" - "Витебск" 3:3 5 20:50“Ман Сити” аъзосининг уйига ўғрилар тушди 1 20:46Ёзнинг кутил(аёт)ган ёрқин трансферлари 0 20:34Бундеслига. Тюрамнинг дубли “Боруссия М”га йирик ғалаба келтирди 0 20:20К-Лига 1. 4-тур натижалари, мусобақа жадвали ва тўпурарлар рўйхати 1 20:10Бундеслига. “Падерборн” – “Боруссия Д” баҳсининг асосий таркиблари эълон қилинди 0 19:55Беларусь чемпионати. "Энергетик-БГУ" 90+5 дақиқада ғалабани қўлдан чиқарди, Умаров эса мусобақадаги илк голини урди (+жадвал) 12 18:55МЮ даъвогар бўлиб турган Сауль: "3 кундан кейин янги жамоамни маълум қиламан" 8 18:46Давид Луизнинг бир мавсуми "Арсенал"га қимматга тушди 3\nБеларусь чемпионати. "Энергетик-БГУ" - "Витебск" 3:3 5


Тақинчоқлар - Наманган вилоят Ўлкашунослик музейи\nЮксак дид билан заргарларимиз ишлаган аёллар безаклари бизни ҳозиргача ҳайратга солиб келмоқда. Щатто хорижий эллардан ташриф буюрган саёҳатчилар ҳам мамлакатимиздаги қадимий тақинчоқларни дид билан ишлаганлигини кўриб лол қолишадилар.\nЗеб – зийнат буюмлари заргарлик санъатида яратиладиган буюмлари тақинчоқлардир. Аёл либосини бойитиб, уларни янада назокатли ва жозибали қилиб, кўрсатишга ҳаракат қилади.\nЗаргарлик санъати бу бадиий ҳунармандчилик тури бўлиб, қимматбаҳо металлардан тақинчоқлар, рўзғор буюмларига санъатона заргарлик безак беришдир.\nХалқ амалий санъати, заргарлик суяк, тош, каштачилик, ранг тасвир асорлари авлоддан авлодга ўтиб келишда музейларнинг ўрни каттадир. Заргарлик бўлимида\n2. Тиллақош ва зебигардон\n3. Билагузук ва узуклар\n5. Маржон ва марваридларни кўришингиз мумкин.\n«Дунёда битта аёл бўлса ҳам, қирқ заргарга иш топилар» деган эди бухоролик заргар. Аёллар гўзаллак маъбудаси. Аёл бор экан, хаёт бор, олам мунаввар. ўзбекистонда ҳам жисмга бадиий ишлов бериш антик даврдан бошланган. Ўлкамиздаги мавжуд Мунчоқтепа, Косондаги Муғтепа, Ахсикент, Буонамозор каби археологик ёдгорликлардаги қазишлар натижасида заргарликнинг ноёб бадиий намуналари топилган.\nИнсон атрофидаги моддий муҳитни шакллантирувчи, унга жамоатчилик ёки айрим шахслар эҳтиёжи учун бадиий буюмлар тайёрлаш бу безак санъатидир.\nИнсонлар бунёд этган зеб-зийнат буюмлари жуда хилма-хилдир. Уларда биз инсоннинг турмуш тарзи, турмуш даражаси, урф-одат, эътиқоди, маънавий тафаккурини кўрамиз.\nАёлларнинг миллий безак ва тақинчоқлари турли туманлигини таъкидладик. Уларни бошга, қулоққа, қўлга, билакка, чаккага, кўкракка, бармоққа тақиладиган тақинчоқларга ажратишимиз мумкин. Масалан бошга: тиллақош, барчак, гажак тож, сочпопук. қулоққа турли-туман балдоқлар: ой балдоқ, қашқар балдоқ, шокила балдоқ, анжир балдоқ, шибирмак балдоқ, феруза балдоқ ва хоказо. Кўкракка тақиладиган тақинчоқлар: зебигар-дон, нозигардон, бўйинтумаор, қўлтиқтумор, кўкрак тумор, бозбана ва хоказолар мавжуд бўлган. Улар аҳолини табақасига қараб мис, кумуш, олтиндан ясалган. Сочга тақиладиган сочпопук, заркокил, гажак. Билакка тақиладиган тақинчоқ-лардан билакузук. Бармоққа узуклар: муҳр узук, кўзли, кўзсиз узуклар.\nТумор-хотин-қизларнинг учбурчак шаклдаги безак буюми. Туморга қимматбаҳо тошлар қадалиб, дур, садаф, хар хил мунчоқлардан ясалган шокилалар билан безатилган. Ишланиши ва тақилишига қараб бўйин тумор, қўлтиқтумор, кўкрак тумор хиллари бор.\nНайча шаклидаги тумор бозбанд деб аталади. Туморлар ёмон кўздан сақлаш воситаси сифатида шаклланган ва инсонни ёмон кўздан, инс-жинслардан сақлайди деб ишонганлар ва тақиб юрганлар. Туморларга араб имлосида суралар, оятлар, сўзлар битилган ва тумор ичига солиб юрилган. Унинг ташқариси ҳам араб имлосида ёзувлар ёзиб безатганлар.\nБулоқи аравак – безак тури, бурунга тақиладиган енгил исирға ҳисобланади.\nАёлларни юқоридаги турлари бизнинг ўлкашунослик музейимиз хазинасидан ҳам ўрин олган. Унда тиллақош, сочпопук, узуклар, билакузукларни, гажак ва зирак-ларни кўриб, аждодлар меросидан ва миллий зеб-зий-натларни аёлларни оро ва гўзалликларини оширишдаги ўрнини ўз кўзингиз билан кўришингиз мумкин.\nБу безаклар албатта барчани гўзалликка чорлайди.\nБизни ўлкада ҳам ана шу безакларни бунёд этувчи хунар эгалари яъни заргарлар ўз маҳсулотлари билан аёлларни хушнуд этганлар. Бугунги кунда Соҳил бўйи, Чорсу худудида заргарлик, заргар кўчалари бўлиб, бу ерда заргарлар фаолият юритганлар.\nЎзбекларни миллий зеб-зийнатлари байрам кунлари, хайитларда, тўйларда комплект тақилган. Камбағаллар фақат байрамларда, бой хонадонлар соҳиблари ҳар куни безаклардан фойдаланганлар. ўзбекларни турмуш тарзини, тарихини ўзида ифода этган Абдулла қодирийнинг «ўтган кунлар» асарида кумуш мисолида биз ўзбек, Фарғона водийси аёлларининг зеб-зийнат буюмларини яққол тасаввур этамиз.


Тожик-қирғиз чегарасида можаро чиқди\n28 октябр 2021, Тошкент вақти: 04:17\nТожик-қирғиз чегарасидаги баҳсли ҳудудларда сўнгги пайтларда икки мамлакат фуқаролари ўртасида можаролар кўп кузатилмоқда.\nРасмий маълумотларга кўра, 27 июл куни Сўғд вилоятининг Исфара туманига қарашли Сурх қишлоғи аҳли Боткен туманидаги Кўктош қишлоғига яқин жойлашган 500 сотих ўрикзорни эгаллаб олган. Тожикистон томони Қирғизистон чегара вакилларининг бу иддаоларини рад этмокда.\nИсфара шаҳар ҳукумати қошидаги ер тақсимлаш қўмитаси раиси Сирожиддин Каромиддиновнинг айтишича, мазкур масала бўйича Сўғд вилоятининг Боткендаги вакили Ғиёсиддин Ҳасанов ҳам Боткен туман ҳокими билан мулоқот қилган ва айни пайтда масала ҳал бўлган.\n- Интернет сайтлари ва айрим халқаро ОАВларининг гўё икки томон чегарани ўзбошимчалик билан тақсимлаб олди, деган хабарлари ёлғон. Аслида қирғиз биродарларимиз бу ерларни аллақачон ўзаро тақсимлаб олишган экан. Бунга Мингбулоқ қишлоқ жамоаси раиси бошчилик қилган. Табиийки, исфараликлар бунга норозилик билдиришган, дейди Сирожиддин Каромиддинов.\nШундан кейин кўктошликлар Боткен чегарачилари ёрдамида тожикистонликларни бу ерлардан қувиб чиқаришган. Бироқ можаро шу билан тугамаган.\n- Аслида йигирмадан ортиқ исфаралик чегарани ноқонуний кесиб ўтиб, Қирғизистон ерларидаги ўрикзорда ўрик теришган. Кўктош қишлоғи аҳолиси бундан хабар топиб, уларни инсофга чақирганлар. Лекин исфараликлар бу жойлар Тожикистонга қарашли эканлигини айтиб, ўз юмушларини давом эттирганлар. Шундан кейин кўктошликлар Боткен чегарачиларини ёрдамга чақиришган, дейди боткенлик бу одам.\nУнинг айтишича, исфараликлар орадан бир муддат ўтгач, тожик чегарачилари ҳамроҳлигида келишган. Икки давлат чегарачилари бир неча соат давомида мулоқот қилишган. Лекин натижа бўлмагач, чегарага икки туман ҳокимиятлари вакиллари келгандан кейингина одамлар тарқалишган.\nЭртасига исфараликлар ва кўктошликлар яна чегарада баҳс қилганлар. Бундан хабар топган икки туман раҳбарлари чегарага етиб келишган ва можарони ҳал килиш юзасидан музокара қилишган. Аҳоли ўртасида тушунтириш ишлари олиб борилган. Бироқ тожиклар ҳам, қирғизлар ҳам масала ҳал бўлмагунга қадар жойларидан жилмасликларини айтишган.\n- Айни пайтда муаммо ҳал бўлди. Икки туман расмий вакилларининг аҳоли билан мулоқоти самара берди. 500 сотих ердаги ўрикзорлар исфараликларга қарашли эканини қўшни Боткен расмий вакиллари ҳам тан олишди. Шунинг учун мазкур ерлар тожикистонликлар ихтиёрида қолди. Чегара ўзбошимчалик билан демаркация қилинмаган. Бундай амалиётлар фақат икки республика ҳукуматлари қарори асосида амалга оширилади, деди Исфара шаҳар раиси вазифасини ижро этувчи Субҳониддин Ашуров.\nТаҳлилчиларнинг айтишларича, Тожикистоннинг Исфара ва Қирғизистоннинг Боткен туманлари ўртасидаги чегарада можаролар тез-тез чикиб турибди. Сўнгги йилнинг ўзидаёқ икки республика аҳолиси ва куч ишлатар тузилма вакиллари ўртасида олти марта можаро юзага келди.\n- Айтайлик, исфараликнинг сув келадиган қувурини боткенликлар кесиб ташлашди, боткенликнинг ерини эса исфаралик тортиб олди. Натижада можаро. Република ҳукумат вакиллари келади, кўради, эшитади ва “масалани ҳал қилинглар” дея маҳаллий ҳукумат аъзоларига топшириқ берадию кетади. Назаримда, хукуматдорларнинг катта хатоси шундаки, улар икки халкнинг фикрига қулоқ солмаяпти. Ахир бу ерда аҳоли яшайди-ку, раҳбарлар эмас. Шундай экан, муаммони биргаликда ҳал қилмоқ лозим, дейди таҳлилчи Неъмат Мирсаидов.\nТаҳлилчининг сўзларига кўра, республикалар раҳбарлари чегарани демаркация қилиш масаласини пайсалга солмай, музокараларни тезлаштириш керак. Акс ҳолда, бундай можаролар жиддий оқибатларга олиб келиши мумкин.


ИИВ ноқонуний қуролларни аниқлаш бўйича 10 кунлик махсус тадбир ўтказмоқда\n15 декабр 2018, Тошкент вақти: 17:10\nЖорий йил 5 мартдан бошлаб 15 мартгача республика миқёсида қурол-яроғ ва хавфли моддаларнинг ноқонуний муомаласини олдини олишга қаратилган махсус тадбир ўтказилади. Бу ҳақда ИИВ Патруль-пост хизмати ва жамоат тартибини сақлаш бош бошқармасига таянган ҳолда “Кун уз” нашри хабар берди.\nМаълумотда айтилишича, тадбир доирасида тегишли рухсатномасиз қуролга, ўқ-дорига, портлатиш мосламалари ва қурилмаларига эга бўлганлар ўз ихтиёрлари билан бу нарсаларни топширсалар, жавобгарликдан озод қилинадилар.\nЙиллардан бери Мустақиллик куни, Конституция куни, Янги йил, Наврўз ва бошқа байрамлар арафасида милийия томонидан турли махсус тадбирларни ўтказиш анъанага айланган. Жумладан, пойтахт Тошкентда фуқаролар паспортини текшириш¸ тунги соат 10 дан кейин юрганларни милиция бўлинмаларига олиб кетиш¸ пропискаси йўқларни 15 суткагача ҳибсга олиш ва жарима солиш каби маъмурий чоралардан иборат “Тозалаш-антитеррор” амалиёти ўтказилиб келинар эди.\n1 март куни ўтказилган матбуот брифингида Тошкент шаҳар Ички ишлар бошқармаси бошлиғи ўринбосари Дониëр Тошхўжаев Ўзбекистонда 1990-йиллар охиридан буён йирик байрамлар арафасида ўтказиб келинаётган «Тозалаш-антитеррор» операцияси тўхтатилганини билдирди.\nБу амалиёт ўрнига эндиликда жамоат тартибини сақлаш, ҳуқуқбузарликлар профилактикаси ва жиноятчиликка қарши курашнинг сифат жиҳатдан янги тизимларини жорий этишга қаратилган "Хавфсиз ҳудуд" комплекс тадбирлари амалга оширилади.


“Реал” Зиданнинг ўрнига Массимилиано Аллегрини олиб келмоқчи - - - www.Voydoda.com - Развлекательный портал -\n“Реал” Зиданнинг ўрнига Массимилиано Аллегрини олиб келмоқчи\n02 Мар 2016(23:46)\n"Реал" раҳбарияти жамоанинг натижаларидан норози.\n2015/16 йилги мавсум охирида Испаниянинг “Реал” футбол клуби бош мураббийи Зинедин Зидан истеъфога чиқса , “Ювентус” футбол клубининг бош мураббийи Массимилиано Аллегри испан клубини бошқариши мумкин. Бу ҳақда “La Gazzetta dello sport” хабар берди.\nХабарда ёзилишича, “Реал” раҳбарияти клубнинг Испания чемпионатидаги натижаларидан қониқмаяпти. Қироллик клуби турнир жадвалида “Барселона”дан 12 очко орқада кетмоқда.\nКлуб президенти Флорентино Перес агар “Реал” бу мавсум Чемпионлар лигасида кўнгилдагидек иштирок эта олмаса, Зиданни истеъфога чиқармоқчи. Мусобақанинг 1/8 финалида Зиданнинг шогирдлари Италиянинг “Рома” клубини 2:0 ҳисобида мағлуб этдилар.\nЗидан жорий йилнинг январ ойида мадридликларнинг бош мураббийи этиб тайинланган эди. У уч маротаба “FIFA талқини бўйича энг яхши футболчи”(1998, 2000, 2003) мукофоти билан тақдирланган. Зидан 2009 йилда “Реал” президенти Переснинг ёрдамчиси сифатида ишлаган. 2011-2012 йилларда Мадрид клубининг спорт директори лавозимида фаолият олиб борди. У 2014 йилнинг ёзида клубнинг иккинчи жамоаси “Реал Кастилья”ни бошқарган эди.\nАллегри мураббий сифатида “Милан” билан 2010/11 йилги мавсумда ва “Ювентус” билан 2014/15 йилги мавсумда икки марта Италия чемпиони бўлган. Ўтган мавсумда унинг мураббийлиги остида “Ювентус” Чемпионлар лигаси финалига чиқиб, “Барселона”га 1:3 ҳисобида имкониятни бой берган эди.\nТеги: “Реал” Зиданнинг ўрнига Массимилиан


ЭРОН ҲЕЧ ҚАЧОН ТИНЧ ЎТИРМАЙДИ – Мақомоти иҷроияи ҳокимияти давлатии шаҳри Кӯлоб\n“Эроннинг қўли” борлиги ёки “мазҳабпарастлик” амалиётлари-ю Тожикистондаги осойишта вазиятни беқарорлаштириш ва бошқа масалаларда тожик журналисти Довуд Исматий билан суҳбат уюштирдик. У 2006 йилдан буён ИТП ТЭТ ва унинг Эрон томонидан маблағлаштирилиши масалаларида тадқиқот олиб боради.\n-Сўнгги вақтларда кўплаб иддаолар пайдо бўлмоқда, гўёки юқорида айтиб ўтилган воқеалар юзасидан Тожикистонда фаолияти тақиқланган Ислом тикланиш партияси ва Эрон Ислом Республикасининг бу партияни молиялаштириши борасида сохтакорликлар ва “сохта уйдирмалар” қилинмоқда экан? Сизнинг фикрингизча, ҳақиқатдан ҳам, ушбу партия ва унинг ҳомийсига нисбатан қўйилаётган айблар қай даражада ҳақиқатга яқин?\n– Менинг фикримча, суҳбатимиз мавзуси аниқ бўлиши учун шу нарсани билиш лозимки, Эрон Ислом Республикаси, “Эрон дастури” ва ёки “Эроннинг қўли” деганимизда Эрон халқи тушинилмаслиги керак. халқнинг ўзи ҳукуматнинг олиб бораётган сиёсатини қабул қилишмайди ва охундлар ҳукуматига қарши қўзғалон кўтаришмоқда, улар ҳеч қачон мамлакатларининг Тожикистон билан муносабати бузилишини исташмайди. Эронда халқнинг ўзи ҳозирги ҳукумат ўз мазҳабий ва идеологик манфаатлари йўлида Душанбе билан муносабатларини бузганликдан норози. Яъни ушбу мамлакатнинг эркин фикрловчи халқи бошқа тинчликпарвар кишилар қаторида террор ва террорчиларни қўллаб-қувватловчиларни қоралаб келишади. Бироқ халқ оғзидаги луқмани олиб террорчилар ва фаолияти тақиқланган ташкилотларга сарфлаётган, халқининг солиқдан йиғилган маблағлар ҳисобидан бошқа давлатларда террорчилик лагерлари қураётган ҳукумат абадий бўлолмайди. Бугунги кун ва тарих олдида ҳам бундай ҳукуматларнинг қора доғлари очиқ-ойдан кўриниб турибди. Эрон халқи бу ҳолатларнинг барини яхи англаб етади ва шунинг учун ҳам ҳукумат фаолиятидан норозидир. Сўнгги қўзғолонлар бундан далолат бермоқда.\nАммо Тожикистонда фаолияти тақиқланган Ислом тикланиш партиясининг ташкил этилиши ва унинг молиявий ҳамда идеологик қўллаб-қувватланиши сиёсий, мазҳабий ва хавфсизлик ўйинлари ва шунга ўхшаган лойиҳаларни татбиқ этиш билан боғлиқ эканлигини таъкидлаш лозим. Бундан бир неча йиллар илгари Теҳрон томонидан йўналтириладиган бундай ўйин дастуларига қарши Тожикистон ўзини ҳимоя қилиш мавқеига эга эди. Фақат вақти келиб шунга ўхшаш ғаразлар йўқолиб кетишига умид қиларди ва лекин Теҳрон Душанбега қарши қабул қилиб бўлмайдиган лойиҳаларидан воз кечмади. 2015 йилги ҳодисалар ва ўша йилнинг декабрида Тожикистоннинг тоқати тоқ бўлди ҳамда Душанбе расмий равишта тожик халқига нисбатан ғаразли мақсадлардан тийилинг ва бу халқ қадриятларига эҳтиром кўрсатинг, дейишга мажбур бўлди.\n– Кейинги вақтлардаги ИТП ТЭТнинг собиқ масъуллари томонидан тарқатилган видеоларга қандай қарайсиз? Улар қай даражада ҳақиқатни ошкор этишди?\n– Тарихнинг барча саволларга жавоби бор. Фуқаролик урушидан икки ўн йиллик вақт ўтиши билан ушбу воқеаларнинг ҳақиқати тирик гувоҳлар томонидан фош этилмоқда. Масалан Айёмиддин Сатторов томонидан “Жаҳаннамдан қайтиш” ҳужжатли филмидаги эътирофлар рад этиб бўлмайдиган далиллардир. Зеро, у ИТПнинг таъсисчиларидан бири ва унинг фаолиятидаги барча қирраларидан хабардор. Аммо у турли жойлардан келиб, ўзини ИТП “эгаси”, деб атайдиганлардан фарқли ўлароқ ўзи ва ҳомийларининг хатти-ҳаркатлари, кирдикорларини ошкора эълон қилди. Ундан олдин Қиёмиддин Ғозий сирларни шундай фош қилган эди.\nУлар халқининг лаънати-ю нафратларига қарамасдан ҳақиқатни айтишди. Бироқ бу ерда ўринсиз тўқнавшуни кўраяпман. Қаранг, Ғозий ва Айёмиддин айтган нарсалар ҳақида йиллар давомида матуботда ёзиларди, алоҳида китобларда қайд этилган, лекин ҳеч ким уларга шубҳа билан қарамасди. Аммо уларнинг иқрор бўлганлиги тасвирланган видеолар пайдо бўлиши ортидан тезлик билан ИТП раҳбарлари томонидан одатий ибора – “босим остида”, деган сўз қўлланилди. Масалан Ғозийнинг “Ноаён илдизлар”да айтган гаплари унинг матбуотга берган интервюларида ҳам айтилган эди, бироқ ҳеч ким эътироз қилмади ва ҳатто, аксинча, баъзида наҳзатчилар томонидан қаҳрамонлик, дея баҳоланди. Айни пайтда зўр келганидан, Ғозийни ёлғончи ва органларни зўравонликда айблашмоқда.\nҒозий ва Айёмиддиннинг иқрор бўлишларини тасодиф деб ўйламайман. Бир томондан, кишилар қариганда қилган хатоликларини кўз олдига келтиришларини ва қилган гуноҳларига иқрор бўлиб, узр сўрашларини ҳамма билади. Бошқа томондан, Ғозий ва Айёмиддининг мурожаатлари шундан дарак берадики, уларни суиқасд ва ёки махсус хизматнинг таъқиби остида қолишлари мумкин. Улар ва уларга ўхшаганлар парда ортидаги сирларни фош этганликлари учун таъқиб остида қолишлари мумкинлигини ҳам ёддан чиқармаслик лозим. Аслида, улар янги нарса айтганлари йўқ. Негаки, эндиликда Тожикистон халқи учун ИТП нега ташкил этилгани, нега урушни уюштиришганлиги ва наҳзатчилару ҳомийларининг мақсадлари ошкор бўлди. Бироқ улар тирик гувоҳ бўлганликлари ва тўғридан-тўғри ўша воқеалар ҳақида гапирганликлари сабаб ҳам, халқ ва жаҳон ҳамжамияти учун диққатга сазовордир.\nҒарб мамлакатларида ҳам ИТП ТЭТнинг қўллаб-қувватланиши, ушбу террорчилик ташкилотининг тарғибот ва ахборот тадбирларининг маблағлаштирилиши Эрон Тожикистон билан бўлган муносабатларда тинч ўтирмаслигидан дарак беради. Ва айни пайтда, ушбу террорчи ташкилот ва унинг шарманда раҳбарияти сиёсий “ўликдан” бошқа нарса эмаслигига ишонгиси келмайди, кишининг. Улар ИТП билан бирга кетаверишса, унда обрўсиз ва шарманда бўлиб қоладилар.\n-Нега ушбу ҳодисалар Тожикистон органларини ИТП ТЭТнинг фаолиятини тақиқлашга ундади, деб ўйлайсиз?\n-Негаки, бу ҳодисалар ИТПнинг асл башарасини Тожикистон жамияти ва жаҳон ҳамжамияти олдида ошкор қилди. Агар бу ҳодисалар ортидан партиянинг қочқин раиси Эроннинг юқори мартабали кишилари билан мулоқот қилмаганида ва намойишкорона акциялари матбуотга йўл топмаганида, мумкинки бундай хулосалар келиб чиқмасди. Яъни 2015 йилнинг сентябр ойидаги ҳодисалардан кейинги воқелар таҳлилидан кейин шундай хулоса келиб чиқади.\nСуриштирув ишларидан аниқ бўлишича, ИТПнинг аъзолари Сайф Раҳимзода, Муҳаммад Осимий, Отахон Латифий, Муҳиддин Олимпур, Карим Йўлдошев, Минҳож Ғуломов, Юсуф Исҳоқий, Сафарали Кенжаев, Моёншо Назаршоев, Нурулло Ҳувайдуллоев, Давлатали Раҳмоналиев, Муродулло Шерализода, Айнулло Неъматов, Ҳабиб Сангинов ва бошқаларни қатл этишдан ташқари, 550та оғир ва ўта оғир жиноятлар, жумладан, қотиллик, номусга тажовуз, терроризм, бандитизм, жиноий ва қуролли гуруҳларни ташкил этиш, йўлтўсарлик, ҳокимиятни босиб олиш, қуролли қўзғолон ва бошқаларни содир этганлар. Бу жиноятларнинг аксарияти тинчлик замонида содир этилган.\nБундан ташқари, статистика маълумотларига кўра, ИТПнинг 800 нафардан зиёд аъзоси экстремистик ва террорчилик ташкилотларига алоқадаорликда айбланиб қўлга олинган. Бу партия 1000дан ортиқ кишиларни террорчиликва экстремистик таълим олиш учун хорижий мамлакатларнинг террорчилик лагерларига жўнатган.\nЯъни ИТП 2015 йилнинг сентябр ҳодисалари ортидан минтақа учун жиддий хатарга айланганлигини кўрсатди. Бу ҳодисалар Тожикистондаги салоҳиятли органларни тезлик билан наҳзат йўлини тўсишга ундади.\n-Қудрат исташ ёки сиёсий ҳаракатлардан мақсад нима? Бизга маълум бўлишича, ИТП раҳбарияти ҳар доим “давлат ва миллатга хизмат” ва сиёсий қудратни тортиб олиш нияти йўқлиги ҳақида гапирарди.\n– Тожикистонда фаолияти тақиқланган Ислом тикланиш партияси бошқа террорчилик ташкилотлар сингари бошидан Тожикистонда ҳукуматни босиб олишни мақсад қилганди. Буни ҳеч қачон рад этиб бўлмайди. Жумладан, 2015 йилнинг сентябридаги ҳодисалар бунга ёрқин мисол бўла олади. Яъни сиёсий ҳокимиятни уруш ва зўравонлик билан босиб олишга уриниш. Биринчи уриниш 1992-1997 йилларда амалга оширилди ва Тожикистоннинг 150 минг фуқароси ҳалокатига сабаб бўлди ҳамда ўша пайтда Тожикистон ҳукумати урушнинг давом этмаслигини истаб, ҳукуматнинг бир ҳиссасини мухолифатга берди.\nАжабланарлиси шундаки, мана шу наҳзатилари вазифа олдилару урушни тўхтатишди. Тўғри, тинчлик мамлакат аҳолисининг азалий орзуси эди, бироқ кўплаб даъво қилганлар мансаб учун жанг қилганликларини кўрсатишди.\nТожикистондаги сиёсий қудратни босиб олишни, ҳатто, ИТП муассиси Саид Абдуллоҳ Нурий ҳам эътироф этган эди. Аммо у наҳзатчилар Тожикистон тараққиёти учун бирор иш қилишига ишонмасди. Ўйлайманки, унинг бу мавзудаги суҳбатларини кўпчилик эслайди. У вафотидан олдин шундай деганди: -“Агар партия мана шу ҳоли билан қудратга эришса, ҳам партия, ҳам Ислом ва ҳам миллатни шарманда қилади”. Бироқ қаранг, партия, нафақат, қудратга эриша олмади, балки парламентдаги атиги иккита курси билан ҳам партя, ҳам Ислом ва ҳам миллатни шарманда қилди.\nБу ҳолат, ҳатто, ИТП ҳомийси – Эрон Ислом Республикаси олий раҳбариятининг норозилигига сабаб бўлди. Бу ташкилотнинг торлари кўплаб уруш гирдобида қолган ва тараққий этган мамлакатлар, хусусан, Европада дайдиб юрибди. Шу боисдан ҳам, эндиликда ИТП фақат Тожикистон учун эмас, балки бутун жаҳон ҳамжамияти учун ҳам хатарлидир. Тўғри, сиёсий қудрат исташ нуқтаи назарида бу ташкилот Тожикистон учун бирор хатар туғдирмайди, аммо фуқаролар хавфсизлиги нигоҳидан уни ҳар бир киши ҳис этиши мумкин. Данғарадаги сайёҳларнинг террор қилиниши бунга далилдир.\nУмуман олганда, Тожикистон қисқа муддатда жаҳон ҳамжамиятига ИТП, бу терроризму экстремизм, урушу қотиллик эканлигини етказиб бера олди. Ва ҳатто, МДҲ ва ШҲТ каби ташкилотлар буни тасдиқлашди ҳам.\n-Аммо кўпчиликнинг фикрича, Эрон аксар пайтларда гўё минтақадаги қудрат эканлигидан суистеъмол қилади…\n-Шундай. Теҳрон минтақа мамлакатларини қўрқитиб, уларни нотинчлантиришга уринади. Маълумки, уларнинг бу ерда кўплаб манфаатлари ётади ва Кабирийнинг картаси Тожикистонга босим ўтказиш учун ушлаб турилибди. Яъни Теҳрон кўра била туриб, Тожикистон манфаатларини оқ ости қилмоқда. Бу амали билан шуни кўрсатаяпдики, Эрон бу ишларидан қайтмоқчи эмас ва қайтмайди ҳам. Ўзини наҳзатчилар билан бирга бир умр 10 миллион Тожикистон аҳолиси ва умуман дунё тожиклари душманига айлантиради.\nБошқа томондан, минтақавий ва дунё курашларида мағлуб бўлган ёки дунё терроризми ҳомийси эканлиги фош бўлган Теҳроннинг Душанбени ИТП билан боғланиб қолиш ҳамда ахборот уруши гирдобида ушлаб туришдан бошқа мақсади йўқ.\nБироқ бугунги Тожикистон сиёсий, иқтисодий, мазҳабий ва ички хавфсизлик нуқтаи назаридан ўтган асрнинг тўқсонинчи йилларидаги Тожикистон эмаслигини ёддан чиқармаслик керак.\nДунё ва минтақанинг нуфузли ташкилотлари, жумладан, БМТ, ЕХҲТ, ШҲТ, КХШТ, МДҲдаги аъзолигидан тортиб, дунё миқёсидаги ташаббуслари мамлакатимизнинг мавқеини мустаҳкамлаб бормоқда. Кабирий ва унинг террорчилик ташкилоти ҳеч қачон қўрқитиш ва босим воситаси бўла олмайди.\nТеҳрондаги қарор қабул қилиш марказлари ушбу террорчи ташкилотни молиявий ва идеологик қўллаб-қуватлашни тўхтатиш лозимлигини англаб етишлари зарур. Ўйлайманки, ушбу омил – ИТПга террорчи ва экстремистик ташкилот сифатида ҳомийлик қилиш ва уни қўллаб-қувватлашни тўхтатиш Душанбе ва Теҳрон муносабатларининг яхшиланишига умид уйғотиши мумкин. Акс ҳолда, Эрон қудратли ва тинчликпарвар мамлакат сифатидаги қўлдан кетган мавқеини тиклай олмайди. У шундай қилиб, терроризмни маблағлаштириш, террорчилик лагерларини бунёд этиш ва бошқа мамлакатлар билан бўлган муносабатларини бузишдаги фаолиятини давом эттиради ва бундан кейин ҳам террорчилик давлати сифатида таништирилади. Бу ҳақиқат ва воқеликдир.\nPrevious Previous post: Ҳашар дар рӯзи истироҳат\nNext Next post: Iran will never calm down\nБоздидҳои имрӯза: 5 000\nБоздидҳо дар давоми 7 рӯзи охир: 110 315\nТашрифкунандагон умумӣ: 5 646 587


Libra лойиҳаси Amazon'дек омадли бўла оладими? - Terabayt.Uz\n5 июль куни Amazon компанияси ўзининг 25 йиллигини нишонлайди. Компания Жеф Безоснинг гаражида ўз фаолиятини интернет-китоб дўкони кўрининишида бошлаган эди. Ҳозирда эса компаниянинг электрон коммерция, “булутли” ҳисоб-китоб, рақамли эшиттириш сингари кўплаб бўлинмалари мавжуд.\nЖефф Безоснинг айтишича, одатда энг омадли компаниялар қўрқмасдан қилинган таваккалдан сўнг вужудга келади. Унинг фикрича, қандайдир янгилик қилиб кўриш учун – омадли кечган тақдирда катта имкониятлар очувчи лойиҳаларни синаб кириб кўриш лозим.\nМарк Цукербургнинг криптовалюта бўйича янги режалари амалиётдан келиб чиқиб қараганда хавфли соҳа ҳисобланади: Goldman Sachs банки криптовалюталар савдосига мўлжалланган платформа яратишни мақсад қилганди, аммо якунда қисқа муддатли режалардан воз кечди.\nДжефф Безос 25 йил аввал Amazon’ни онлайн китоб дўкони кўринишида ишга туширган эди. Энди эса, амалга оширилган инновациялар ҳамда ечимлар туфайли компаниянинг электрон коммерция, “булутли” ҳисоб-китоб, онлайн рақамли эшиттиришлар ҳамда маиший техника каби тармоқларда кўплаб бўлинмалари мавжуд.\nЎҚИНГ: Безос, Гейтс, Марк — улар ниманинг орқасидан шунча тез бойимоқда?\nЖефф Безоснинг айтишича, шунчаки рақобатчиларни кузатиб ўтирмасдан, таваккалчилик даражаси хавфли бўлган соҳаларга янгиликларни олиб кирувчилар – энг яхши лидерлардир. Безоснинг инновацион тактикаси охирги чорак аср учун шу даражада омадли эдики, Марк Цукерберг китобининг бир саҳифасини унга ажратди.\nFacebook яқиндагина ўзининг шахсий криптолвалютаси – Libra’ни ишга тушириши ҳақида маълум қилганди. Ушбу лойиҳа банкда ҳисоб рақами мавжуд бўлмаганлар учун арзон ҳамда қулай молиявий хизматлар кўрсатишга мўлжалланган. Марк Цукерберг янги валюта орқали савдо қилувчи компаниялардан келадиган реклама орқали катта даромад олишни мақсад қилган.\nЎҚИНГ: Жефф Безос ташлаган беш қадам ёки Amazon қандай қилиб 1 триллион долларлик компанияга айлангани ҳақида\nТехнокомпаниянинг молиявий секторга қўйилган ушбу далил қадами омадли чиқадиган бўлса, бу жараён жаҳон банк системасига катта таъсир ўтказиши мумкин. Деморкатлар партиясидан президентликка номзод бўлган Эндрю Янгнинг таъкидлашича, ушбу лойиҳа тинимсиз ривожланаётган дунёда “банк операцияларига алоқаси йўқ” инсонлар учун алоҳида аҳамият касб этиши мумкин.\nОхирги йилларда муаммо устига муаммо ортираётган Facebook сингари техногигант учун янги йўналишга қилинаётган “саёҳат” омадсиз кечган тақдирда, компания анча қимматга тушиши ҳам турган гап.\nБезос Amazon платформасида таваккалчилик даражаси хавфли бўлган инновацион ечимларни кўп бора синаб кўришга улгурган. Масалан, техногигант 2014 йилда кучли смартфон ишлаб чиқариш мақсадида Amazon Fire моделини сотувга чиқарди. Афсуски, Безоснинг ушбу лойиҳаси бир йилнинг ичида хонавайрон бўлди, компания эса шу туфайли 170 миллион долларга зарар қилди.\nЎҚИНГ: Журналистнинг "қилмиши" дунёнинг энг бой одамларидан бирига жуда қимматга тушди!\nАммо, катта таваккал билан қилинган ишлар компанияга барибир сезиларли туртки берди. Ҳисоб-китобларни булутли серверларда амалга оширишга мўлжаллаган платформа бўлмиш Amazon Web Services 2006 йилда ишга туширилган эди. 2018 йилга келиб лойиҳа 25 миллион доллар олиб келган ҳолда, компаниянинг операцион фойдасида катта улушни эгаллагади. Amazon Prime Video ва Alexa сингари кўплаб янги лойиҳалар ҳам ишга туширилиш вақтида турли хавфлардан ҳоли эмасди.\n“Fire телефони касодга учраган бўлсада, биз ўз билимимизни тўғри ишлатган ҳолда, Echo ва Alexa’ни яратиш ишларини тезлаштириш учун бор кучимизни ишга сола олдик”, - деб ёзади Безос ўзининг акционерларга қилган мурожаатномасида.\nЎҚИНГ: Марк Цукерберг хотинига инновацион «уйқу яшиги» ясаб берди: натижадан ўзи ҳам ҳайратда!\nAmazon маданияти – яъни, омадсиз ва хавфли кўринсада тинимсиз равишда янгиликларни қўллаб кўриш – бошқа рақобатчиларга қараб иш тутувчи компаниялар одатига зиддир. Безоснинг таъкидлашича, рақобатчиларни кузатишга жуда кўп вақтини сарфлайдиган компаниялар, ўз мижозлари нимани хоҳлаётганлигини унутиб қўяди.\nЦукерберг узоқ вақт давомида Instagram ва WhatsApp сингари йирик, шу билан бирга омадли лойиҳаларни сотиб олишни мўлжаллаб келди. Энди эса у ўз қўли билан Facebook’ни боши берк кўчага олиб кирмоқда.\nЎҚИНГ: Telegram асосчиси Дуров: «Нима учун WhatsApp ҳеч қачон хавфсиз бўла олмайди?»\n#Alexa #Amazon #Amazon Echo #Facebook #Криптовалюта #Марк Цукерберг #технологик тараққиёт #WhatsApp #Жефф Безос #Libra


Бразилияда футбол ўйини вақтида ит ўйинчини қувди (Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бразилияда футбол ўйини вақтида ит ўйинчини қувди (Видео)\t16:36, 08 сентябрь\tФутбол бўйича Бразилия чемпионатининг 2-лигасидаги “Бразил де Пилотас” ва “Гояс” жамоалари ўртасидаги ўйинда тўсатдан майдонга ит юругиб чиқди, дея хабар бермоқда Chameleon.fm.\nУй жонзоти 26 ёшли футболчининг ортидан қувди. Жуниньо исмли ўйинчи итдан қочишга уриниб ва сал бўлмаса йиқилай ҳам деди.\nУчрашувдан сўнг Жуниньо бундай вазиятда таваккал қилмасдан, қочиш энг тўғри қарор эканини айтди.\n“Насаф” учун янги футбол мавсуми эртароқ бошланади\tАфсонавий Ирина Роднина Миллий олимпия қўмитасида меҳмон бўлди\tЕЧЛ. "Наполи" ва "Бенфика" плей-офф босқичига йўл олди\tЕЧЛ. "Бавария" "Атлетико"ни таслим қилди, "Ростов" Европа Лигасига йўл олди\tЕЧЛ "Арсенал" "Базель"ни мағлуб қилди, "ПСЖ" кутилмаган натижани қайд этди\tЕЧЛ. "Барселона" йирик ғалабага эришди, "Манчестер Сити" очко йўқотди\tОтправить\nЎзбекистонлик аёл ҳакамлар қизлар ўртасидаги U-19 Осиё чемпионати–2017 саралаш босқичида ишлайди\nАфсонавий Ирина Роднина Миллий олимпия қўмитасида меҳмон бўлди\nЕЧЛ. "Наполи" ва "Бенфика" плей-офф босқичига йўл олди\nЕЧЛ. "Бавария" "Атлетико"ни таслим қилди, "Ростов" Европа Лигасига йўл олди\nЕЧЛ "Арсенал" "Базель"ни мағлуб қилди, "ПСЖ" кутилмаган натижани қайд этди


14 апрел 2021, Тошкент вақти: 19:30\nҲиндистонга уран етказиб бериш бўйича масала Ўзбекистон президенти Ш.Мирзиёевнинг Ҳиндистон бош вазири Н. Моди билан Остонадаги учрашуви чоғида кўтарилгани айтилмоқда.\nҲиндистон ўз атом электр станциялари учун 2 минг тоннадан кўпроқ уран сотиб олиш юзасидан Ўзбекистон билан музокаралар олиб бормоқда.\nThe Economic Times нашри ёйинлаган мақолада дунёда уран экспорти бўйича еттинчи ўринда турадиган Ўзбекистон “стратегик уран заҳирасини яратишда Ҳиндистон учун асосий ўйинчига айланиши” айтилади.\nНашр маълумотларига кўра, Ўзбекистон президенти Шавкат Мирзиёев ва Ҳиндистон бош вазири Нарендра Модининг шу йил июнида ШҲТнинг Остона саммити теграсида бўлиб ўтган учрашуви чоғида уран етказиб бериш бўйича сўзлашган. “Айнан шу учрашув чоғида Ўзбекистон президенти ўзаро алоқаларни янги босқичга кўтаришга аҳд қилган”, деб ёзади The Economic Times ўзбек-ҳинд муносабатлари билан таниш бўлган манбасига иқтибосан.\nНашр шу йил августида Ўзбекистон делегацияси бу масала тафсилотларини ҳамда уран етказиб бериш шартларини муҳокама қилиш учун Ҳиндистонга ташриф буюрган. Томонлар ўзаро келишувга эришса, Ҳиндистон Ўзбекистондан 2 минг тонна уран импорт қилиши мумкин.


Буюк Британия парламенти тарқатиб юборилди\n07:39 / 03.05.2017\n3 май кунига ўтар кечаси маҳаллий вақт билан соат 00:01да Буюк Британия парламенти муддатдан аввалги сайловлар арафасида ўз ишини тўхтатди. Қонунчиликка кўра, парламент сайловларга 25 иш куни қолганда тарқатиб юборилиши керак. Сайловлар ўтказилиши 8 июнга белгиланган. Бу ҳақда Sky News нашри хабар бермоқда.\nТаъкидланишича, парламент аъзолари парламент тарқатилгандан кейин оддий фуқароларга айланадилар.\n3 май куни мамлакат бош вазири Тереза Мэй парламент тарқатилгани ҳақида қиролича Елизавета II’га хабар беради ва сайловлар жараёни бошланганини эълон қилади.\nАйнан Мэй 8 июнда сайловлар ўтказишни таклиф қилган. Парламент бу таклифни қўллаб-қувватлаган. Мэй парламент тарқатилишини Brexit’дан кейин Британияга барқарорлик ва аниқлик кераклиги билан тушунтирган.\nМаълум қилинишича, 2011 йилдан бошлаб бош вазир парламентни қиролича розилигисиз ҳам тарқатиш ҳуқуқига эга, шунинг учун Мэйнинг Букингем саройига бу масала бўйича ташрифи шунчаки расмиятчиликдан иборат бўлади.\nПарламентга сайловлар режалаштирилган муддатдан 3 йил аввал бўлиб ўтади.\nБуюк Британия Тереза Мэй парламентга сайловлар


Onless.uz онлайн автомактаб платформаси тақдим этилди\nАвтомактабларда 1 июндан бошлаб ҳайдовчиларни тайёрлаш ва қайта тайёрлаш масалаларида назарий дарсларни онлайн ҳамда амалий машғулотларни эса карантин талабларига тўлиқ риоя этган ҳолда амалга оширишга рухсат берилди. Бу эса ўз навбатида сифатли онлайн таълим жараёни ташкил этишни талаб қилади.\nАммо айрим ҳудудларда Telegram ёки Facebook тизимлари орқали, флешка ёки дисклар орқали ўқувчиларга дарслар тақдим этилмоқда. Аммо дарсларни шунчаки ўқувчига юбориш орқали ўқувчининг дарсларни кўриши ва ўзлаштириши тўғрисидаги саволларга жавоб топиш қийин масала.\nҲар бир дарс якунида тестлар тақдим этилади\nСифатли онлайн таълимда ўқувчиларнинг дарсларни кўриш ҳамда онлайн дарсларда иштирок этиш жараёнларини назорат қилиш ва ўтилган мавзу юзасидан савол-жавоб қила олиш имконияти муҳим саналади. «YAKUBOV GLOBAL XOLDING» ҳайдовчиларга онлайн таълим ташкил этиш бўйича Onless.uz платформасини таклиф этади. Мазкур платформа қуйидаги имкониятларга эга:\n- тизим ҳар бир ўқувчининг қайси видеодарсни кўрганини автоматик ёзиб боради. Бунда ўқувчи дарсни тўлиқ кўрган ҳолатдагина тизим мазкур дарсни кўрилган деб ҳисоблайди. Қолган барча ҳолатларда видеодарс кўрилмаган деб ҳисобланади. Бу эса видеодарслар устидан назорат ўрнатилишини таъминлайди;\nДарслар устидан назорат\n- дастурга СМС уланган бўлиб, автомактаблар ўқувчини рўйхатга олиш жараёнларида ўқувчига қуйидагича СМС ҳам боради:\nХар бир ўқувчига автоматик СМС хабарнома боради\n- дарслар тўлиқ онлайн ташкил этилади ва бир хил сценарий асосида бутун республикада ягона платформада бўлади;\n- дарслар охирида назорат тест саволлари берилган бўлиб, бу автомактаб ўқувчисининг ўзлаштириш даражасини аниқлашда ёрдам беради;\n- онлайн тизим алоҳида қурилма танламайди. Автомактаб ўқувчиси исталган қурилмадан onless.uz манзили орқали ўзига берилган логин ва парол билан кириши мумкин;\n- дарсларни исталган вақтда кўра олиши. Бунда ўқувчи ҳафта давомида ишда бўлиши мумкин. Дам олиш кунларида эса бемалол дарсларга қатнашаверади;\n- ҳар бир автомактаб ўқувчисига индивидуал профил (кабинет) берилади. Автомактаб раҳбарияти ҳар бир ўқувчининг дарс олиш жараёнини кузатиб боради;\n- доимий янгиланиб борадиган видеодарслар (видеодарсларни билим даражаси юқори автомактаб ўқитувчилари томонидан ёзилаётганини ҳисобга олиб, дарсларнинг сифат даражаси талабга қараб ўзгариб боради;\nВазирлар Маҳкамасининг 2018 йил 31 майдаги 408-сонли қарорига асосан «YAKUBOV GLOBAL XOLDING» МЧЖ корхонаси томонидан жорий этилган amet.uz автоматлашган тизими 150дан ортиқ автомактабларга ўрнатилганини ҳисобга олган ҳолда, дастурнинг кейинги версиясида amet.uz тизими билан интеграция бўлиб, барча маълумотлар ягона серверда ва ягона дастурда бирлашади. Бу эса автомактаблар учун жуда ҳам қулайдир;\n- дастур юқори веб дастурлаш технологияларида ёзилган, юқори ҳимоя тизими билан таъминланган, шунингдек, тизимдан интернет тезлиги паст бўлган ҳолатларда ҳам фойдаланиш мумкин.\nДастурда доимий янгиланишлар ва ўзгаришлар амалга ошириб борилади, шунингдек, фойдаланувчилар талаблари ҳам инобатга олинади. Дастурдан пандемия давридан сўнг ҳам фойдаланиш мумкин. Автомактабларда ўқийдиган давлат органи ходимлари, муддатли (15 кун ишда, 15 кун уйда) бўладиган ўқувчилар, қисқаси автомактабга ҳар куни келиш имконияти йўқ барча онлайн тарзда ўқиш режимида давом эттириши мумкин. Бунинг афзаллик томони шундаки, ўқувчи томонидан ҳафта давомида ўтказиб юборилган дарслар дам олиш кунлари ёки бўш вақтларда ўзлаштириш имконини беради. Кўпчилик ҳолларда ўқувчи ишлайди, ўқийди ва чарчайди. Кечга яқин 4 соат назарий дарсга ўзи истамаган ҳолда ўтиради (айрим ўқувчилар). Onless.uz тизими эса уларга таълим олиш жараёнини ўзига мос вақтни танлаши мумкин бўлган, таълим сифатини оширувчи воситадир.\n1. Тизимга тушунмасак нима қиламиз?\n– Тизим тўлиқ ўзбек тилидалигини инобатга олсак, уни тушуниш жуда осон. Ундан ташқари, доимий консультация хам берамиз.\n2. Amet.uz тизими қаерларда ўрнатилган?\n– Бухоро, Хоразм, Қашқадарё, Қорақалпоғистон, Тошкент вилояти Тошкент шаҳри ва Навоий вилоятларидага автомактабларга ўрнатилган.\n3. Amet.uz автоматлашган тизимини ва онлайн платформани бир вақтда сотиб олсак, ёки аввал Amet.uz Автоматлашган тизимини сотиб олган бўлсак, чегирмалар борми?\n– Албатта. 800 000 сўм чегирма бор.\nAmet.uz Автоматлашган автомактаб тизими (408-сон қарор Вазирлар Махкамасининг 31-май 2018-йил)\n4. 2-3 ойдан кейин карантин тугаса, тизим тамом тўхтайдими?\n– Бундан кейин онлайн таълим давр талаби бўлиб қолади. Шундай экан, тизим сизнинг автомактабингизга келолмайдиган ёки дарс ўтиш вақтингизда дарсда бўлолмайдиган ўқувчилар учун ишлайверади. Бу жудаям қулай бўлади.\n5. Ушбу дастур орқали автомактабга тўлиқ онлайн таълимни ташкил этган ҳолда ишлашга рухсат олса бўладими?\n– Aлбатта, дастур онлайн таълим талабларини тўлиқ бажарган ҳолда яратилган (дастурни оддий дастурчилар эмас, доимий автомактаб соҳасида фаолият юритадиган мутахассислар яратган. Дастурдан фойдаланиш бўйича шартномани амалга оширган 10дан ортиқ мактабларга дарсларни ташкил этишга рухсат берилди. Бундан аввалги amet.uz (Aвтоматлашган автомактаб тизими) тизими 150дан ортиқ мактабларга Вазирлар Маҳкамасининг 2018 йил 31 майдаги 408-сонли қарорини таъминлаган ҳолда ўрнатилган ва автомактабларнинг лицензия олиш жараёнини таъминлаган. Янги онлайн платформа ҳам 50дан ортиқ автомактаблар, Таълим инспекцияси ва Давлат йўл ҳаракати хавфсизлиги хизмати талабларини ҳисобга олган ҳолда яратилган.\nҚўшимча саволлар ва шартнома қилиш масаласида\n📞 +998972800809 (Салоҳиддин)\n📞 +998919791999 (Сирожиддин)\n📞 +998906366264 (Салоҳиддин)


Туркия армиясининг шикастланган обрўси - BBC O'zbek\nТуркия армиясининг шикастланган обрўси\nОтатурк давридан бошлаб Туркия армияси конституция кафолати мавқеъини ушлаб келган.\nGlobal Power индексига кўра, НАТО ҳарбий кучлари ўртасида ҳарбий имкониятлари юзасидан Туркия АҚШдан кейин иккинчи ўриндадир.\nЖаҳонда эса жангга шайлик жиҳатидан турк ҳарбийлари ўнинчи ўринни эгалайди.\nТуркия 1952 йилдан бери НАТО аъзоси бўлиб, яқин шарқ минтақасида ҳарбий ҳаракатларда фаол қатнашмоқда. Давлат тўнтаришидан сўнг турк армиясида бошланган тозалашлар унинг жанговар қобилиятларини қанчалик сўсайтириши мумкин?\nИстанбулдан илмий тадқиоқтчи (EDAM) Дорук Эрғўн:\nБарбод бўлган давлат тўнтариш оқибатида Туркия қуролли кучларига йирик руҳий шикаст етди .\nУларнинг мавқеъи ва обрўсига катта путур етказилди.\nШу кунга қадар Турк фуқаролари тўнтариш ўринишлари ўтмишда қолиб кетган деб ўйлашган.\nСўнгги тўнтариш ҳаракатлари нафақат мамлакат демократиясига таҳдид солди, балки минтақада хавфсизлик посбони вазифасини бажариб турган Туркия ҳарбийларининг имкониятларини кескин чеклади.\nТуркия армияси жамиятда тутган мавқеъини тўнтаришдан сўнг тузатиш осон бўлмайди. Бунинг устига охирги икки йил мобайнида турклар орасида қайнаб турган фуқаровий-ҳарбий муносабатларининг муаммолари ундан баттар ёмонлашиши мумкин.\nСўнгги йилларда Эрдўғоннинг АК партияси бошчилигидаги ҳукуматга қарши қуролли кучлари фитна уюштирганларига оид янграган қатор иддаолар натижасида аҳолининг турк армиясига нисбатан қарашлари кескин ўзгарди.\nЗеро, мазкур иддаолар сохта айбловларга асослангани боис маҳкамада кўрилмасдан барбод бўлганига қарамай, бу муҳим фактдан ҳамма ҳам хабардор бўлгани йўқ.\nСўнгги ҳарбий тўнтариш ортида АҚШда қувғинда яшаётган собиқ имом Фатҳулла Гулен тургани даъво қилинмоқда. Унинг "Хизмат" ҳаракати Туркия ичида паралел давлат қуришга интилгани борасидаги айбловлар янада кучайган.\nАрмия тўнтаришдан олдин унинг икки юқори мансабли зобити адлия тизимидан жазоланиб, кейинчалик маҳкама ҳукми бекор қилинганидан сўнг ўз аҳволига келишга уринаётганди.\nМақсадга эришмаган тўнтариш эса маҳкама ишларига қайта эътиборни тортди.\nБир юздан ортиқ генерал тўнтаришга алоқадор дея ҳибсга олинган. Бу рақам эса Туркия армиясининг энг юқори мансабдаги зобитларининг учдан бир қисмини ташкил қилади.\nДеярли барча армия қисмлари камида бир қўмондонидан айрилган.\nЮқори мансаблардан ташқари, Эрдўғон ҳукуматининг тозалаш ҳаракатлари натижасида 3 минг аскар ва 7 ярим минг полиция ходими ҳибсга олинган.\nДавлатга фитначилар томонидан солинган таҳдид манзарасида бундай ҳаракатларнинг ўтказилиши сўзсиз зарур бўлиши мумкин, бироқ уларнинг миқёси турк қуролли кучларининг қобилияти ва руҳий ҳолатига путур етказиши муқаррар.\nҲарбий амал қилиш қобилиятидан маҳрум\nТуркия қуролли кучлари бугунги кунда мисли кўрилмаган дўқ-пўписаларга дуч келмоқда.\nҲибсга олинган бир ёки икки юлдузли генераллар орасида 2- Армияни бошқарган Адем Ҳудути ҳам бор.\nУшбу 2- Армия Яқин Шарқда энг хавфли деб ҳисобланган Туркиянинг Сурия, Ироқ ва Эрон билан чегараларини муҳофаза қилган. Бу армия аскарлари мамлакатнинг жануби-шарқида ПКК курд жангариларига қарши кураш олиб борган.\nДемак, тўнтариш ҳаракатлари Туркиянинг ПККга қарши олиб бораётган курашига салбий таъсир қилиши мумкин.\nАмалга ошмаган путч оқибатлари ИШИД жиҳодий гуруҳи билан урушга ҳам таъсир қилади.\nИШИД сўнгги йилар мобайнида Туркияда ўз амалиётларини сезиларли даражада оширган.\nУларнинг тармоқларини барбод қилиш ва Суриядан Туркияга жиҳодчиларнинг ўтишига чек қўйиш учун армия, полиция ва миллий истихборот хизматлари орасида ҳамкорлик талаб қилинади.\nБироқ путч вақтида айнан полиция ва хавфсизлик қароргоҳларини нишонга олганлари билан фитначилар Туркия хавфсизлигини сақлаб турган уч посбон орасида ўзаро ишонч ва ҳамкорликни бузганлар.\nҲарбий ва полиция сафларида тозалашлар давом этгани сайин, бирорта томон бошқа томонни ишончли шерик сифатида қабул қила олмайди.\nТуркия ҳарбийларининг НАТО кучларига ҳисса қўшиш имкониятлари сезиларли қисқариш эҳтимоли бор.\nМамлакатнинг стратегик мақсадларини амалга ошириш учун сиёсий элита ва ҳарбийлар ўртасида яқин алоқалар мавжуд бўлиши керак.\nПутч ҳаракатлари давлат раҳбариятини аксил ИШИД коалицияда иштирок этиш ролини қайтадан кўриб чиқишга ундаши мумкин.\n"Исломий давлат" жангари гуруҳига қарши ҳаво ҳужумларини бажарган ҳорижий учувчилар Инжирлик ҳаво базасидан фойдаланадилар.\nТўнтаришга уриниш содир бўлган кечада фитначилар ўз қирувчи учоқларини айнан ушбу базага қўндиришган.\n15 июль фитна амалга ошмаган бўлсада, НАТО тўқнашиб келаётган мурракаб хавфсизлик муаммолари хавфли минтақада Туркиянинг ишончли ҳамкор мақомига путур етказишга муваффақ бўлди.\nУшбу қийин вақтда НАТО нафақат Туркия манфаатларини балки ўз манфаатларини кўзлаб, унинг тарафида бўлиши шарт.


Материалы за 08.09.2017\nКамбағалликни енгувчи ғоя\nсана : 08-09-2017 / Маслаҳат\nКамбағаллар кўп қарз олади, жамғармалари бўлмайди, носоғлом турмуш тарзини кечиради. Айримларнинг фикрича, камбағаллик — феъл-атворнинг камчилиги. Тарихчи ва ёзувчи Рутгер Брегман эса бундай қарашга қарши. Камбағал одамнинг оддий қилиб айтганда, маблағи йўқ ва буни ўзгартирса бўлади.\nИложсиз нарсанинг ўзи йўқ - озгина бошни қотирсангиз, бас - ғўрадан ҳалво битур\nсана : 08-09-2017 / Видео, Қизиқарли фактлар\nКўз қўрқоқ, қўл ботир. Қанчалик тўғри айтилган мақол. Қаранг, иложсиз вазиятдан қандай чиқиш мумкин. Озгина билим ва иштиёқ бўлса, бас. Буни odam.uz сайтидаги расмлардан кўриш мумкин.\nСаратонни 10 сонияда аниқлашга қодир қурилма тақдим этилди\nсана : 08-09-2017 / Янгиликлар, Технология, Саломатлик\nТехас университетилик олимлар ҳажми ручка билан тенг бўлган янги қурилмани тақдим этишди. У беморлар организмида саратон ҳужайраларини ўн сонияда аниқлаш имконини беради, деб хабар қилмоқда Time нашри.\nЧимнинг таъми қандай ёхуд Бабаянга бағишлов\nсана : 08-09-2017 / Спорт, Муносабат\nМиллий терма жамоамиз ҳамма нарса ўзига боғлиқ бўла туриб, имкониятни бой берди. Тўғри, ҳисоб бўйича ютқазмади, лекин амалда шармандали мағлуб бўлди.\n44 ёшли Фаррелл Уильямс ёшариш сирларини ошкор қилди\nсана : 08-09-2017 / Янгиликлар, Саломатлик\nАйрим хориж оммавий ахборот воситалари уни "вампир” деб ҳисоблашади. Сабаби, борган сари хонанданинг ташқи кўриниши ёшариб бормоқда.\nГиннес китобининг янги нашридан жой олган энг ғаройиб рекордлар (фотожамланма)\nсана : 08-09-2017 / Янгиликлар, Видео, Қизиқарли фактлар\nГиннес рекордлар китобининг 63-нашри чоп этилди. Энг яхши баскетболчи-қуён, энг катта скотч ўрами ва бошқа ғаройиб рекордлар "РИА Новости" фотолентасида тақдим этилди.\nАдирободда партия ташаббуси билан сайёр қабул: Муаммо ва ечим...\nсана : 08-09-2017 / Жиззах янгиликлари, Миллий тикланиш ДП\nЖорий йилнинг Халқ билан мулоқот ва инсон манфаатлари йили деб эълон қилиниши муносабати билан давлат бошқаруви ва жамоат ташкилотлари, маҳаллий ҳокимликлар вакиллари жойларда сайёр қабуллар ўтказиб, аҳоли билан бевосита мулоқотда бўлмоқда. Жиззах вилоят хокимлиги ва ЎзМТДП Жиззах вилоят Кенгаши\nЭксклюзив фото: Ички ишлар органлари ходимлари учун янги формалар\nҚўшилди: 18-03-2019, 15:56\nЎзбекистон мудофаа қўшинларига янги техника ва қурол-аслаҳалар топширилди (фото)\nҚўшилди: Сегодня, 09:39\nҚадимги мисрликларда ғайриоддий технологиялар бўлгани аниқланди (фото)\nҚўшилди: Сегодня, 09:34\nҚўшилди: Сегодня, 09:29\nПойтахтимизда 2 та замонавий мактабгача таълим муассасаси фойдаланишга топширилди\nҚўшилди: 21-03-2019, 11:24\nШавкат Мирзиёев ўзбекистонликларни Наврўз байрами билан табриклади\nҚўшилди: 21-03-2019, 11:11\nФоторепортаж: Жиззахда ўтказилган Наврўз байрамидан ёрқин лаҳзалар\nҚўшилди: 20-03-2019, 16:40\nЯнгиободда байрам юқори кайфиятда ўтказилди\nҚўшилди: 20-03-2019, 16:38\nМарт 2019 (291)


Суареснинг Италия фуқаролигини олиш жараёнидаги қонунбузарлик учун суриштирув бошланди\nСешанба, 22 Сентябр\nИталиянинг Перуджи шаҳри полицияси «Барселона» ҳужумчиси Луис Суареснинг фуқаролик олиш учун итальян тилидан имтиҳон топшириш жараёнида қонун бузилиш ҳолатини аниқлаган.\nLa Gazzetta dello Sport’нинг хабар беришича, полиция ҳисоботида Суарес учун имтиҳон саволлари аввалдан тайёрлаб қўйилгани, тест баҳолари ҳам имтиҳон бошланишидан аввал қўйилгани ҳақида ёзилган. Бу иш бўйича Перуджа Университетининг хорижликлар масаласидаги раҳбарлари гумондор сифатида сўроқ қилинмоқда.\nҚайд этилишича, полиция масъул мутасаддилар хонасида яширин эшитиш воситасини ўрнатиб, «У тестдан ўтиши шарт, унинг маоши 10 миллион евро», «Унга (баҳо) қўйиб беришга ваъда беринг» қабилидаги гап-сўзларни ёзиб олган. Ҳозирда тергов-суриштирув ишлари олиб борилмоқда.\nЭслатиб ўтамиз, Суарес ўтган ҳафтада «Ювентус»га ўтишдан аввал Италия фуқаролигини олиш учун Перуджада тил бўйича имтиҳон топширганди. Аммо кўп ўтмай, уругвайлик форварднинг «Ювентус» таклифини рад этгани ва «Атлетико» билан келишувга эришгани ҳақида хабар берилганди.


«Tashkent City таркибидаги бирорта қурилиш тасдиқдан ўтмаган» — Мурод Назаров — Sof.uz\nЖАҲОН 180,540,296 165,237,027 3,910,973\n«Tashkent City таркибидаги бирорта қурилиш тасдиқдан ўтмаган» — Мурод Назаров\n8.06 15:25 1017 Ўзбекистон\nTashkent City ҳудуди махсус ҳудуд бўлиб, у ерда қурилиш ишлари амалга оширилаётган биноларнинг бирортаси тегишли қуйи идораларнинг тасдиғидан ўтмаган. Бу ҳақда Murad Buildings асосчиси Мурод Назаров «Rost24.uz» сайтига берган интервьюсида айтиб ўтди.\nЖурналист Мурод Назаровга «Нима учун Тошкент шаҳрида қурилиш режалаштирган ҳар қандай тадбиркор тегишли идоралар рухсати билан иш бошлайди-ю Tashkent City ҳудудидаги қурилиш ишларига бу қоида тегишли эмас? Тошкентда энг йирик қурилиш нима учун ҳалигача тегишли қурилиш идоралари рухсатини олмаган?», дея савол берган.\nТадбиркор бунга жавобан Tashkent City ҳудуди махсус ҳудуд эканлигини маълум қилган.\n«Tashkent City ҳудудидаги қайси бино тасдиқдан ўтганига жавоб берсангиз, кейин мен жавоб бераман. Бу ҳудуд махсус ҳудуд, бу жойда параллел лойиҳалаштириш ва параллел ишларни олиб бориш рухсати билан ташкил қилинган жой. Фақат Nest One эмас, балки битган Hilton меҳмонхонасининг ҳужжатлари ҳозир ҳам тайёрланмоқда», — дейди Мурод Назаров.


Шанхай гуруҳи ҳамкорларини кўпайтирмоқчи\nЯқин келажакда расмий мақомга кўра ëнма-ëн суратга тушадиган ҳамкорлар сони ошадиган кўринади.\n15 май куни Шанхай ҳамкорлик ташкилотига аъзо давлат Ташқи ишлар вазирлари Москвада учрашиб¸ ташкилотнинг ëзги саммитига ҳозирлик масалаларини муҳокама қилдилар.\nШанхай ҳамкорлик ташкилотига аъзо давлатлар раҳбарларининг навбатдаги йиғилиши жорий йил 15 – 16 июн кунлари Россиянинг Екатеринбург шаҳрида бўлиб ўтади.\nТашкилотга аъзо давлат Tашқи ишлар вазирларининг жума кунги Москва учрашувида саммит кун тартиби билан боғлиқ масалалар муҳокама этилди.\nМузокарадан сўнг ўтказилган матбуот анжуманида Россия Ташқи ишлар вазири Сергей Лавров йиғилиш нинг конструктив ва сермаҳсул бўлгани¸ вазирлар Шанхай ҳамкорлик ташкилоти саммитига қандай ҳужжатлар тақдим этиш борасида келишиб олганларини билдирди.\n- Шанхай ҳамкорлик ташкилотига аъзо давлат раҳбарлари саммити муҳокамасига Екатеринбург декларацияси, қўшма баёнот, ШҲТнинг терроризмга қарши конвенцияси лойиҳаси, ШҲТга аъзо давлат ҳудудларида таҳдид пайдо бўлган вазиятда кўриладиган сиёсий-дипломатик чоралар ва қўшма тезкор механизмлар ҳақидаги ҳужжат лойиҳаси ва ташкилий характерга эга бўлган бошқа қатор ҳужжатлар тақдим этилади, деди Россия Ташқи ишлар вазири.\nСергей Лавров Шанхай ҳамкорлик ташкилоти бошқа давлатларнинг ШҲТдаги иштироки механизмларини ҳам ишлаб чиқаётганини қўшимча қилди.\n- Давлатлар Шанхай ҳамкорлик ташкилоти билан ҳамкорлик қилишга қизиқмоқда. Бу қизиқишни ҳисобга олган ҳолда яқинда янги мақом, яъни, ШҲТнинг мулоқотдаги ҳамкори мақоми жорий қилинди.\nБугун айрим мурожаатлар кўриб чиқилганидан сўнг биз давлат раҳбарларига Беларус ва Шри Ланкага шундай мақом берилишини тавсия қилишга келишиб олдик, деди Россия Ташқи ишлар вазири.\nҲозирда Ҳиндистон, Монголия, Эрон, Покистон Шанхай ҳамкорлик ташкилотида кузатувчи мақомига эга. Матбуот анжуманида сўзлаган Сергей Лавров бошқа давлатларнинг ташкилотга аъзо бўлиши борасида ҳам фаол иш олиб борилаётганини таъкидлади.\n- Айни пайтда аъзолик ҳақидаги айниқса, кузатувчи давлат мақомидан ШҲТга аъзо давлат мақомига ўтиш мезонларини белгилаш борасида иш олиб борилмоқда. Ҳам моҳият¸ ҳам ташкилий нуқтаи назардан бугун биз анча олдинга силжишга муваффақ бўлдик. ШҲТга аъзо давлатлар раҳбарлари биз ўртага қўйган таклифларни конструктив тарзда кўриб чиқади деган умиддамиз, деди Россия Ташқи ишлар вазири Сергей Лавров.\nРоссия, Қозоғистон, Қирғизистон, Тожикистон, Ўзбекистон ва Хитой аъзо бўлган Шанхай ҳамкорлик ташкилотига ҳозирда Россия раислик қилмоқда.\n15 май куни Москвада бўлиб ўтган йиғилишда Ўзбекистон номидан Ташқи ишлар вазири Владимир Норов иштирок этди.


Трамп мурожаат билан чиқди ва сайловда ғалаба қозонганини маълум қилди. Қатор телеканаллар унинг мурожаатини эфирдан узиб қўйди — Teleradio.uz\n“Агар қонуний овозлар ҳисобланса, мен осонгина ғолиб бўлганим ойдинлашади… Мен кўплаб ўта муҳим штатларда, шу жумладан Флорида, Айова, Индиана, Оҳайода ишончли ғалаба қозондим”, — деди Трамп.\n“Ғалабага ишониш керак. Аммо бунинг учун Олий судга мурожаат қилиш керак бўлади. Бизда сайловларни сохталаштириш бўйича далиллар бор, улар оммага кўрсатилади. Демократлар сайловларни ўғирлашга уринмоқда. Почта орқали берилган овозлар ҳатто сайловлар тугаганидан бир кун ўтгач ҳам келмоқда — уларда Байденга овоз берилган. Почта орқали овоз бериш тизими коррупцияга олиб келди. Шундай бўлса ҳам, Республикачилар партияси ажойиб натижаларни кўрсатди. У Сенатни сақлаб қолишга муваффақ бўлди”, — деди Трамп.\n“Ҳозир биз яна бир бор ғалати вазиятга тушиб қолдик. АҚШ президентининг сўзини нафақат тўхтатишга, балки тузатишга ҳам тўғри келмоқда”, — деди MSNBC телеканали бошловчиси.\nКоронавирус пандемияси туфайли миллионлаб америкаликлар сайлов участкаларида йиғилмаслик учун почта орқали овоз берди. Сайловлар бўйича мутасадди ташкилотлар ва экспертларнинг таъкидлашича, почта орқали овоз беришда сохталаштириш ҳолатлари кам учрайди.\nDunyo / Xabarlar\t06.11.2020


Ўзбекистонда бир кунда 100дан ортиқ киши...\n07.04.2020 00:13 0 8802\nМамлакатимизда коронавирус инфекциясига чалинганлар сони бўйича кунлик рекорд янгиланди.\nКеча тунда коронавирус аниқланганлар сони 342 нафарга етгани хабар қилинганди. 6 апрел тунги соат 23:35да берилган эълонга кўра эса Ўзбекистонда коронавирус инфекцияси аниқланган ҳолатлар сони 457 нафарни ташкил этмоқда. Бир кунлик ўсиш – 115!\nБунга қадар энг юқори кунлик ўсиш 5 апрел куни қайд этилган эди – 76 нафар.\nЭслатиб ўтамиз, Соғлиқни сақлаш вазири Алишер Шодмонов Ўзбекистонда коронавирус тарқалиши бўйича батафсил маълумот берганди.\n«Энг ёмони — тўрт нафар беморимиз ким билан учрашганини сир сақлаган. Фақатгина улар билан мулоқотда бўлганларда иситма чиққандан кейин биз буни биляпмиз», дея таъкидлаганди вазир.\nУ, шунингдек, беморлар орасида касаллик аниқлангандан сўнг ҳам шифокорларга қулоқ солмасдан, ўз билганини қилиб юрганлар учраб туриганини афсус билан қайд этади.\nВазирнинг хулосаси шундай: Қачонки интизом бўлса, барча тартиб-қоидага бўйсуниб, икки ҳафта уйимизда ўтирсак, ҳаммаси ўтиб кетади. Шунда биринчи навбатда оила аъзоларимизни сақлаб қолган бўламиз...


“Ўзбекнефтгаз”: UNG Petro 70дан ортиқ АЁҚШда истеъмолчиларга нефть маҳсулотлари етказиб бермоқда (видео) — Sof.uz\n“Ўзбекнефтгаз”: UNG Petro 70дан ортиқ АЁҚШда истеъмолчиларга нефть маҳсулотлари етказиб бермоқда (видео)\n21.10 08:05 38 Ўзбекистон\nЎзбекистон Республикаси Вазирлар Маҳкамасининг 2019 йил 19 февралдаги 143-сонли “Ўзбекнефтгаз” АЖ самарадорлигини оширишга доир устувор чора-тадбирлар тўғрисида”ги қарорига мувофиқ ва “Ўзбекнефтгаз” АЖнинг 2019 йил 7 августдаги навбатдан ташқари умумий йиғилиш баённомаси асосида UNG бренди остида нефть маҳсулотларини сотишни амалга оширувчи автомобилларга ёнилғи қуйиш шохобчалари тармоғининг бошқарув компанияси сифатида UNG Petro МЧЖ ташкил этилди.\nАйни пайтда автомобилга ёнилғи қуйиш шохобчаларини қабул қилиш ва узатиш, нефть маҳсулотларини етказиб беришда узилишлар рўй беришининг олдини олиш ва улар фаолиятининг тўхтаб қолмаслиги борасида фаол ишлар амалга оширилмоқда.\nБугунги кунда корхона балансида республика бўйлаб 70 дан ортиқ автомобилларга ёнилғи қуйиш шохобчалари мавжуд бўлиб, 2000 мингга яқин ишчи-ходим меҳнат қилмоқда.\nҲозирги кунда автомобилга ёнилғи қуйиш шохобчалари тармоғи орқали “Ўзбекнефтгаз” АЖнинг нефтни қайта ишлаш заводларида ишлаб чиқарилган “АИ-80”, “АИ-91” русумдаги бензин, “АИ-92” маркали импорт бензини ҳамда маҳаллий “Евро – 4” ва “Евро – 5” дизель ёнилғиси сотиш механизми йўлга қўйилган.\nШунингдек, “Ўзбекнефтгаз” АЖга қарашли UNG миллий бренди остида нефть ва газ маҳсулотлари сотишни амалга оширувчи ёнилғи қўйиш станциялари тармоғини бирлаштирувчи UNG Petro корхонаси 2020 йил 21 май кунидан эътиборан, юридик шахсларга ҳам хизмат кўрсатишни бошламоқда.\nИстеъмолчиларга қулайлик яратиш ва уларнинг ҳуқуқлари бузилишининг олдини олиш мақсадида куну тун ишлайдиган “ишонч телефони” ташкил этилди ва барча автомобилга ёнилғи қуйиш шохобчаларида бу ҳақда эълон илиб чиқилди.\n“Ўзбекнефтгаз” АЖ бошқаруви раиси Меҳриддин Абдуллаевнинг топшириғига асосан, 2020 йил 13 май куни корхонага қарашли барча Автомобилларга ёнилғи қуйиш станцияларида маҳсулот сифати ва миқдори бўйича текширув ўтказиб келинмоқда. Истеъмолчиларга сифатли бензин ва дизель ёнилғиси етказиб берилишини таъминлаш мақсадида мониторинг ва текширув ишлари йўлга қўйилган.\nБундан ташқари, ҳарорат пасайишини ҳисобга олган ҳолда ёнилғи маҳсулотларини тўкиш ҳамда қуйиш мосламаларининг зичлиги таъминланди. Тозалаш иншоотлари, канализация, дренаж ва сув билан таъминлаш тармоқларида аниқланган камчиликлар бартараф қилинди ҳамда ишчи-ходимлар мавсум учун махсус кийим-бош, пойабзаллар билан таъминланди.\nУшбу қарор ижросини таъминлаш мақсадида, “Ўзбекнефтгаз” АЖ бошқаруви раиси томонидан берилган топшириққа асосан, UNG Petro МЧЖга қарашли АЁҚШларда қувватлантириш тизимлари ўрнатилмоқда.\nЖумладан, UNG Petro МЧЖга қарашли Тошкент шаҳрида, Самарқанд шаҳрида электромобилларни қувватлантириш мобил станциялари модулларини ишлаб чиқарувчи тезкор зарядлаш тизимлари ўрнатилди.\nUNG Petro корхонаси раҳбари Мирзоҳид Мусаев бензин сифатини бир меъёрда сақлаб туриш учун унинг доимий назорати йўлга қўйилгани ҳамда махсус кўчма лаборатория ёрдамида узлуксиз ўрганиш ишлари олиб борилаётгани ҳақида маълум қилди.


27.05.21 17:50\tmsk\nUzbekistan Airways Исроил мамлакати билан авиапарвозларни тиклади, деб хабар беради миллий авиакомпаниянинг матбуот хизмати.\nЖорий йилнинг 24 май куни «Тошкент — Тель-Авив — Тошкент» маршрути бўйича парвоз амалга оширилди. Самолёт ҳафтада бир марта, душанба кунлари Исроилга учади. Бир томонга авиачиптанинг нархи 4,3 млн сўмдан ($405), бориб-қайтиш чипталари 5,7 млн сўмдан ($537) бошланади.\n«Шуни айтиш жоиз, чет эл фуқароларининг Исроилга кириши ва у ердан транзит йўл олиши ҳозирча тақиқланган. Лекин Исроил фуқаролари ва резидентлари, Аҳоли ва иммиграция бошқармаси томонидан рухсатномага эга йўловчилар бу рўйхатга кирмайди», — дейилади хабарда.\nИсроил давлатидан 72 соат мобайнида четда бўлган йўловчилар ва экипаж аъзолари, мазкур мамлакатга кириш ёки у ердан транзит йўл олиш учун 72 соатдан кеч бўлмаган вақт ичида COVID-19 га қарши ПЦР-тест топширган бўлишлари керак ва уларнинг тест натижалари манфий бўлиши керак.\nШунингдек, йўловчилар учишдан 24 соат олдин «Мамлакатга кириш тўғрисида ҳисобот» формасини тўлдиришлари, Исроил Соғлиқни сақлаш вазирлиги томонидан электрон рухсатнома олишлари лозим. Бундан ташқари, улар COVID-19 га қарши даволаниш ҳаражатларини қоплашга доир тиббий суғуртага эга бўлишлари керак.\nUzbekistan Airways хабарида мунтазам рейсларнинг тикланиши Ўзбекистон ва Исроил мамлакатларида эпидемиологик ҳолатнинг яхшиланиб бораётгани билан изоҳланади. Лекин шунга қарамасдан кейинги кунларда Ўзбекистонда коронавирусга чалинганларнинг сони ўсиб бормоқда. Ўтган кун давомида республикада 280 нафар одам мазкур инфекцияга чалингани аниқланди ( бир кун олдин, 25 май куни 215 та касалликка чалиниш ҳолати аниқланган эди). Коронавирусга чалинган одамларнинг аксарияти Тошкент шаҳри ва вилоятида рўйхатга олинган.


6 март куни кутилаётган об-ҳаво маълумоти - 5 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\ncapedrak, bapedrak, uapedrak\nГлавная » 2019 » Март » 5 » 6 март куни кутилаётган об-ҳаво маълумоти\n6 март куни кутилаётган об-ҳаво маълумоти\nРеспублика Гидрометеорология марказининг хабар беришича, 6 март куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 2-4, кундузи 13-15 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5 даража совуқ, кундузи 2-7 даража илиқ бўлади.